ДЕПУТАТЛАР ВА МАСЪУЛЛАРДА ТАШАББУСКОРЛИК ЕТИШМАЯПТИ - Ўзбекистон овози газетаси\nТермизда Ўзбекистон ХДП Сурхондарё вилоят кенгашининг VIII пленуми бўлиб ўтди. Унда Ўзбекистон ХДП вилоят, туман ва шаҳар кенгашлари масъуллари, партия гуруҳлари аъзолари, фаоллар ҳамда оммавий ахборот воситалари вакиллари иштирок этди.\nЙиғилишда Президентимизнинг Олий Мажлис палаталари, сиёсий партиялар вакиллари билан бўлиб ўтган видеоселектор йиғилишидаги маърузаси ҳамда Олий Мажлисга йўллаган Мурожаатномасида белгиланган устувор вазифалар ижросини таъминлашда Ўзбекистон ХДП вилоят кенгаши ва партия гуруҳларининг иштирокини кучайтириш масаласига алоҳида эътибор қаратилди.\n— Галдаги устувор вазифаларни амалга ошириш ҳар биримизнинг фаолиятимиз мезонига айланиши шарт, — дейди Ўзбекистон ХДП Сурхондарё вилоят кенгаши раиси Мавжуда Ҳасанова. — Бу борада воҳада муайян ишлар амалга оширилаётганини таъкидламоқчиман. Жумладан, бандликни таъминлаш, аҳолининг турмуш даражасини ошириш, тиббий хизмат кўрсатиш сифатини яхшилаш, кексалар ногиронлиги бўлган шахсларни қўллаб-қувватлаш, одамларни қийнаётган масалаларни бартараф қилиш борасида амалий чоралар кўрилаяпти. «Ҳар бир инсонга меҳр-мурувват кўрсатиш — бурчимиз» лойиҳаси доирасида Ангор, Музработ, Термиз, Шўрчи, Қизириқ ва бошқа туманларда истиқомат қилувчи 40 нафарга яқин электоратимиз вакилига ногиронлик аравачаси ҳамда эшитиш мосламалари берилди. Термиз шаҳри ва Узун туманларида яшовчи 25 нафар ногиронлиги бўлган шахсга партия гуруҳлари ташаббуси билан дори-дармон тарқатилди. «Ижтимоий ҳимоядан — ижтимоий фаоллик сари» мавзуидаги тадбирлар 3 минг 500 дан ортиқ хотин-қизларни қамраб олди ва 300 нафардан ортиқ аёлларнинг бандлиги таъминланди. Шу билан бир қаторда, коллеж битирувчилари бўлган 85 нафар қизга кредит олишга амалий ёрдам кўрсатилиб, 120 нафарга яқин ташаббускор аёлларимиз оилавий тадбиркорлик ва касаначиликка жалб қилинди.\n— Таҳлиллар шуни кўрсатмоқдаки, бугун электоратимиз вакилларини коммунал, бандлик, уй-жой олиш, таълим ва тиббиёт соҳаларидаги муаммолар қийнамоқда, — дейди халқ депутатлари Сурхондарё вилоят Кенгашидаги ЎзХДП гуруҳи раҳбари Чори Жумақулов. — Долзарб масалаларни ўрганиш ва уларнинг ечими борасида вилоят, шаҳар ва туман Кенгашлари сессияларига 38 та масала киритилиб, тегишли қарорлар қабул қилинишига эришилди. Давлат ҳокимияти ва бошқарув органларига 345 та депутатлик сўрови юборилиб, ҳозиргача уларнинг 212 таси ёки 61,4 фоизи ижобий ечим топган.\nТаҳлилий-танқидий руҳда ўтган пленумда қўлга киритилган ютуқлар билан бир қаторда йўл қўйилган камчиликларга ҳам эътибор қаратилди. Партия ташкилотлари ва депутатлик гуруҳлари фаолиятини талаб даражасида ташкил қилиш давр талаби экани алоҳида таъкидланди.\nПленумда Ўзбекистон ХДП Марказий Кенгаши раиси Ҳотамжон Кетмонов қатнашди ва сўзга чиқди.\n— Энди қуруқ ваъдалар билан электорат вакилларини алдаб бўлмайди, — деди партиямиз етакчиси. — Мудроқликка барҳам бериб, амалий ишга ўтадиган вақт келди. Давр шиддат билан ривожланаётган экан, ҳар биримиз шунга монанд иш юритишимиз талаб қилинади. Бу борада Шеробод, Музработ, Ангор ва Бойсун туманларида талай камчиликлар кўзга ташланмоқда. Депутатлар ва масъулларда ташаббускорлик етишмаяпти. Ёшларни партия сафига жалб қилиш ўз ҳолига ташлаб қўйилган. Жамоатчилик қабулхоналари номига иш юритаяпти. Қисқа даврда 2 нафар туман кенгаши раиси эгаллаб турган лавозимидан озод қилинган бўлса, 7 нафар масъулга «ҳайфсан» интизомий жазо чораси кўрилганини қандай баҳолаш мумкин? Халқ депутатлари Денов, Жарқўрғон, Шеробод туманлари Кенгашларидаги партиямиз гуруҳлари аъзолари Тўхтамурод Ғаниев, Ўғилой Пўлатова, Ботиржон Жабборов, Чори Раҳмоновларнинг партия ташкилотлари билан алоқани узиб қўйгани таассуфли эмасми?..\n— Аҳолининг турмуш даражасини ошириш бурч ва вазифа эканлигини унутмаслигимиз керак, — дейди халқ депутатлари Сурхондарё вилоят Кенгашидаги партиямиз гуруҳи аъзоси Бахтиёр Аҳроров. — Бунинг учун аввало одамларнинг дунёқараши, онги-шуури, тафаккури ва ён-атрофда юз бераётган воқеаларга дахлдорлик туйғусини кучайтиришимиз керак. Хўш, биз, депутатлар бугун шунга монанд фаолият кўрсата олаяпмизми? Афсуски, йўқ! Пленумда йўл қўйилаётган камчиликлар рўйи-рост айтилди. Уларни бартараф этиш учун ҳозироқ амалий ишга киришмасак, эртага кеч бўлиши мумкин.\n— Турли самарасиз мажлис ва йиғилишлардан воз кечиш вақти келди, деб ўйлайман, — деди Ўзбекистон Қаҳрамони Юсуф Зиёев. — Олис ва бориш қийин бўлган ҳудудларда амалий семинарлар, давра суҳбатлари ташкил қилинса, мақсадга мувофиқ бўларди.


АЛЛОҲНИНГ САНОҚСИЗ НЕЪМАТЛАРИНИНГ ЭНГ ҚАДРЛИСИ ТИНЧЛИК ВА ХАТИРЖАМЛИКДИР! — Zamaxshariy.uz\nАЛЛОҲНИНГ САНОҚСИЗ НЕЪМАТЛАРИНИНГ ЭНГ ҚАДРЛИСИ ТИНЧЛИК ВА ХАТИРЖАМЛИКДИР!\n22 июля, 2020 admin Мақолалар\nСизу бизга бу жаннатмакон диёрни, буюк алломалар юртини Ватан қилиб берган арвардигоримизга ҳамду санолар бўлсин. Ватанни севишни, ўз халқига, туғилган она юртига, динига содиқ бўлишни, тинчлик дея аталган неъматни бебаҳолигини англатган Пайғамбаримиз соллаллоҳу алайҳи васалламга дуруду салавотларимиз бўлсин! Аллоҳ таоло дунё ҳаётида инсониятни беҳисоб неъмат¬лар билан ризқлантирганки, унинг саноғига етиб бўлмаслиги хақида Қуръони каримда шундай баён қилинган: «Сизларга барча сўраган нарсаларингиздан ато этди. Агар Аллоҳнинг неъматини санасангизлар, саноғига етолмайсиз. Ҳақиқатан, инсон ўта золим ва жуда ношукрдир» (Иброҳим, 34). Баъзи кишилар неъмат сўзининг маъносини жуда тор доирада тушунадилар. Бирор орзу умидлари амалга ошишини, ҳар ким ҳам етиша олмайдиган нарсаларни қўлга киритишни, жумладан, катта мол-дунё, фарзанд, бирор мансаб-мартаба ва шунга ўхшаш орзу ҳавасларга эришишнигина неъмат деб биладилар. Сув, ҳаво, тан соғлик, эл-юрт тинчлиги каби, инсон ҳаётининг асоси бўлган бу нарсаларга бепарво қараб, гўё булар ўз-ўзидан пайдо бўлиб қолган табиий ҳолат деб ўйлайдилар.\nВатан – инсоннинг туғилган, киндик қони тўкилган жойдир, болалик, ёшлик даври ўтадиган, таълим-тарбия топадиган жойдир, сафар қилса, мудом қўмсайдиган жойдир. Ватанни севиш, унинг равнақи тинчлиги йўлида хизмат қилиш, уни ёмон кўздан, қора кучлардан ҳимоя қилиш, унинг шаънини юқори кўтариш – буларнинг барчаси Аллоҳ субҳанаҳу ва таолога бўлган муҳаббатимизнинг, У Зотнинг ҳабиби, Расули Муҳамамд соллаллоҳу алайҳи васалламга бўлган муҳаббатимизнинг маҳсулидир. Зеро, Аллоҳ субҳанаҳу ва таоло бу туйғуни инсоннинг фитратига қўшиб яратган. Бу туйғу нафақат инсонда, балки бошқа махлуқотларда ҳам бор. Ватанни яхши кўриш, ватанни қўмсаш тинчликка интилиш туйғуси жониворларда ҳам бор. Балиқ сувга, ҳайвон ўзининг инига, ҳашарот уясига интилади. Ўша ақли йўқ жониворлар ҳам, тинчликни неъмат билади, хатто ҳашаротлар ҳам ўзининг уйини танийди, уни қуради, унда жуфти билан яшаб, наслини давом эттиради, зарур пайтда ватанини ҳимоя қилади. Шундай экан, ақлу заковат, тафаккур ато этилган, борлиқдаги мавжудотларнинг гултожи бўлган инсонда эса бу тинчлик\nPrevious Post:ҲАНАФИЙЛИК БУ БАҒРИКЕНГЛИК МАЗҲАБИ.


ҲИКМАТ ОЛАМИНИНГ АЛЛОМАСИ » "Оқдарё овози" газетаси\nҲИКМАТ ОЛАМИНИНГ АЛЛОМАСИ\nШарқ тасаввуф оламида Аҳмад Яссавий ҳазратларининг ўрни беқиёсдир. Ёзилганига 10 асрдан ошаётган бўлса-да, Яссавий ҳикматлари ҳамон халқ тилида, халқ орасида. Сабаби, бу ҳикматлар ўта халқона ва киши қалбига етиб борадиган даражада нафис ёзилган. Кўплаб кишилар ўтган буюк алломаларимиз, олим-у шоирларимизнинг шеър ва ғазалларини ҳурмат-у эҳтиром билан тилга олишса-да, асл маъносини англашга, моҳиятини тушунишга қийналадилар. Сабаби улар ўша давр тилининг расмий, давлат миқёсида фойдаланиладиган шаклида ёзилган. Яссавий ҳикматлари эса ҳар қандай киши қалбига кириб боради, чунки Яссавий халқ ичида юрган, сарой ҳаётини севмаган, халққа ўта яқин аллома эди.\nХожа Аҳмад Яссавий 1166 йилда Ясси яқинидаги Сайрам шаҳрида таваллуд топган бўлиб, тасаввуфнинг машҳур намояндаларидан бири, шоир эди. Отаси Шайх Иброҳим жавонмардлик тариқатига мансуб нуфузли зотлардан бўлган. Яссавий туғилгач, кўп ўтмай онаси — Мусо Шайхнинг қизи Ойша хотун вафот этади. 7 ёшида отасидан ҳам ажралади. Яссавий тарбияси билан опаси Гавҳари Шаҳноз машғул бўлади. Яссавий опаси билан Яссига кўчиб боргач, илк устози Арслонбоб билан учрашади ва ундан таҳсил олади. Буни Яссавийнинг «Етти ёшда Арслон бобом излаб топдим...» деб бошланувчи ҳикматларидан ҳам билса бўлади. Яссавий Яссида ботин илми сирларини мукаммал ўзлаштирган. Ўша замонларда илм-маърифатнинг Мова-роуннаҳрдаги марказларидан бўлган Бухорода Туркистоннинг турли томонларидан толиби илмлар йиғилишган. Арслонбоб кўрсатмаси билан Яссавий ҳам Бухорога боради. Даврнинг энг пешқадам олими ва суфийси Шайх Юсуф Ҳамадоний билан учрашиб, унга мурид тушади.\nБухорода у араб тили билан бир қаторда форс тилини ҳам чуқур ўрганади. Форсийда яратилган тасаввуфий адабиёт билан танишади. Хожа Абдухолиқ ўиждувоний, Абдуллоҳ Барқий, Хожа Ўасан Андоқийлар билан ҳамсуҳбат ва ҳаммаслак бўлиб, Юсуф Ҳамадоний муридлари қаторидан ўрин олади.\nЯссавий нуқтаи назарида ҳикмат — «илми ладуний», яъни илми қайбу ҳақойиқ ва илоҳий сирларни кашф айлаш мазмунига ҳам эга. Яссавийнинг ўзи «Девони ҳикмат» номи билан бирон бир китоб яратмаган. Ушбу нодир асар унинг мурид ва издошлари томонидан тартиб берилган. Лекин бу нарса ҳикмат мажмуасининг Яссавийга алоқаси йўқ, деган даъвони илгари суришга асос бермайди. Сўфи Оллоёр Яссавий ҳақида фикр билдириб, яна шундай деган:\nЯссавийнинг фақат ижодиёти эмас, қанча умр кўриб, қачон вафот этганлиги ҳам баҳсли. У ҳикматларидан бирида «Юз йигирма бешга кирдим, билолмадим», дейдики, бу сўзлар тарихий ҳақиқатдан кўра, кўпроқ тасаввуфий мазмунга эга. Бундан ташқари, 125 йиллик узоқ бир умрнинг ярмидан кўпини «ер ости»да («Олтмиш учда ер остига кирдим мано») ўтказиш ақл бовар этмас ҳодисадир. Ривоятларга кўра, Яссавий 63 ёшга етгач, ер остида ҳужра ясатиб, “чилла”га кирган, қолган умрини тоат-ибодат қилиб, қимматли ҳикматлар ёзиб, риёзатлар чекиб, ер остида ўтказган. Лекин кўпчилик тадқиқотчилар унинг вафот тарихини 1166-67 йил деб қайд этишган.\nЯссавий ҳам ўзининг пири бузруквори Шайх Юсуф Ўамадонийга ўхшаб мол-дунё тўплашга мутлақо қизиқмаганини, камбағалпарвар ва ғарибпарвар бўлиб яшаганлигини унинг баъзи бир ҳикматларидан ҳам билса бўлади. Мол-дунёга, бойликка ва давлат орттиришга муккасидан кетган, хасис ва очофат кишиларни Яссавий беаёв танқид қилади:\nИшонмағил молингга, бир кун қўлдан кетаро,\nТўрт оёқлик чўбин от бир кун санго етаро.\nДарҳақиқат, Хожа Аҳмад Яссавий Марказий Осиёдаги илк тасаввуфий тариқат – “Яссавия”нинг асосчиси, нафақат Хуросон ва Мавароуннаҳр, балки туркийзабон халқларнинг маънавий тарихида кенг маълум бўлган, мутасаввиф донишманд, инсонпарвар шоир ҳисобланади.\nУзоқ вақт мобайнида Яссавий ҳаёти ва ижодиётини илмий жиҳатдан тадқиқ этишга имкон берилмади. Асарларини нашр қилишга йўл қўйилмади. Ўтган асрнинг 70-йилларида Яссавийнинг миллий маданият, тил ва адабиёт тарихидаги хизматларини тўғри баҳолаш йўлидаги уринишлар эса қораланди. Мустақиллик арафасида, хусусан, Ўзбекистон истиқлолга эришгандан кейин яссавийшуносликда янги давр бошланди. Дастлаб турли газета ва журналларда «Девони ҳикмат»дан намуналар эълон қилинган бўлса, 1990-92 йилларда унинг иккита мустақил нашри китобхонлар қўлига етказилди. Ушбу нашрлар нафақат Ўзбекистонда, балки бошқа туркий давлатларда ҳам бу буюк мутасаввифнинг ҳаёти, адабий-маърифий фаолияти, издошлари хизматига қизиқишни кучайтирди. 1993 йил Ўзбекистонда Яссавийга бағишлаб илмий анжуманлар ўтказилиб, маърузалар матни алоҳида мажмуа шаклида чоп этилди. Матбуотда Яссавийнинг шахсияти, тариқати, шеъриятидан баҳс юритилган мақолалар босилиб чиқди. Ўзбекистондаги бир қанча кўча ва маҳаллалар Яссавий номи билан аталади. Яссавийнинг жасади дафн этилган кўҳна Ясси шаҳрида эса Яссавий номидаги университет мавжуд.\nАё мўъмин, киргил йўлға мурод истаб,\nЖон баҳридин ўтгин Раҳим Раҳмон учун.\nГуноҳингга пушаймон бўл сидқинг бирла,\nТавба қилғил раҳм этгувчи ғуфрон учун.\nТанда жонинг меҳмон эрур неча кунлар,\nҚон йиғлағил қайғу бирла узоқ тунлар.\nНечук бўлғой ҳолим дебон йироқ йўллар,\nШояд қабул қилғой сандек ҳайрон учун.\nЛутф айласа, мушкул ишлар бўлур осон,\nУғон Изим бандам деса қолмас армон,\nНеъмат берур дунё ичра турлук алвон,\nБино қилди саккиз беҳишт меҳмон учун.\nЗоҳид қуллар тақво қилиб намоз ўқур,\nНасиб қилса анда бориб ҳурлар қучур,\nОшиқ қуллар Мансур янглиғ жондин кечур,\nҚурбон бўлур дор устида жонон учун.\nҲаром эрур ошиқларға ғайр аз Худо,\nХато эрур талаб қилса ҳар ду саро.\nМуҳаббатсиз тоатларинг – боди ҳаво,\nМағрур бўлма дунё, уқбо, ризвон учун.\nЁ Раббано, хўб билурсан жумла асрор,\nКўбтур мунда журму исён, қилма изҳор,\nҚаҳр айлама ман осийга Изим Жаббор,\nБағишлағил ул ҳурмати Фурқон учун.\nҚул Хожа Аҳмад, лоф урубон айдинг муни,\nЛоф урурсан муҳаббатдин, аҳдинг қани?\nНа эранлар бу дунёдин бўлди фоний,\nНафс илгида ўлдунг мисли ҳайвон учун.\nОшиқлари зикрин ойтиб ҳормас эрмиш,\nБорғон сори йигит бўлур, қормас эрмиш.\nҲалқа топса, ошиқ ишга ҳормас эрмиш,\nКаҳф итидек ориф сўнгидин қолмас эрмиш.\nОриф сўнгиға эришгонлар мазо топти,\nМазо топиб, ҳақ йўлида ризо топти.\nЖисму жонин фидо қилиб ғизо топти,\nЧин ошиқлар урса-сўкса тонмас эрмиш.\nҚитмир итдин ибрат олғил ошиқ эрсанг,\nОқсоқланиб йўлдин қолма содиқ эрсанг.\nЭрлар севур яхши қулға лойиқ эрсанг,\nЛойиқ бўлғон қуллар йўлда қолмас эрмиш.\nТавфиқ тилаб эранларға ёвуқланғил,\nКўнгул узуб тааллуқдин совуқланғил.\nДунё қўюб, охиратға озуқланғил,\nОзуқ олғон аро йўлда қолмас эрмиш.


Футбол бўйича Ўзбекистон ёшлар терма жамоаси жаҳон чемпионатида иштирок этади - Ўзбекистон овози газетаси\nФутбол бўйича Ўзбекистон ёшлар терма жамоаси жорий йилнинг 21 июнь — 13 июль кунлари ўтказиладиган жаҳон чемпионатида иштирок этиш учун Туркияга жўнаб кетди. Истанбул, Бурса, Анталия, Ризе, Газиантеп, Кайсери, Трабзон шаҳарлари мезбонлик қиладиган 20 ёшгача бўлган футболчилар ўртасидаги жаҳон чемпионатида дунёнинг энг кучли 24 терма жамоаси ғолиблик учун баҳс олиб боради.\nЎзбекистон ёшлар терма жамоаси «F» гуруҳида Океания чемпиони Янги Зеландия, Жанубий Америка чемпионати совриндори Уругвай ва Европа вакили — Хорватия футболчилари билан рақобатлашади. Қоидага биноан, олти гуруҳнинг ҳар биридан дастлабки икки ўринни эгаллаган ҳамда учинчи ўриндаги энг яхши кўрсаткичга эга бўлган яна тўрт терма жамоа мусобақанинг плей-офф босқичига йўлланма олади.\nФутболчиларимизнинг ёшлар ўртасидаги жаҳон чемпионатида сўнгги ўн йил ичида учинчи маротаба қатнашиш ҳуқуқини қўлга киритгани Президентимиз Ислом Каримов раҳнамолигида спортни, жумладан, футболни ривожлантиришга қаратилаётган улкан эътибор самарасидир.\n— Терма жамоамиз аъзолари жаҳон чемпионатига пухта тайёргарлик кўрди, — дейди Ўзбекистон ёшлар терма жамоаси бош мураббийи Аҳмаджон Мусаев. — Ёш футболчиларимиз бундай нуфузли мусобақада ўз Ватани шарафини ҳимоя қилиш ҳуқуқига истиқлолимиз туфайли эришганини яхши билади. Шу боис улар Ватанимиз мустақиллигининг 22 йиллиги арафасида ўтказилаётган жаҳон чемпионатида кўтаринки руҳ ва катта иштиёқ билан фақат ғалаба учун майдонга тушади.\nТерма жамоамизнинг жаҳон чемпионатидаги иштироки Ўзбекистонимизни дунёга янада кенгроқ танитиши, серқуёш мамлакатимизда ҳеч кимдан кам бўлмаган ва кам бўлмайдиган авлод вояга етаётганини намойиш этишига шубҳа йўқ.\nЎзбекистонда футболни ривожлантириш йўлида амалга оширилаётган ислоҳотлар юксак самаралар бераётир. Буни 2012 йилги футбол мавсумида қўлга киритилган ютуқлар мисолида ҳам кўриш мумкин. Жумладан, ўтган йили 16 ёшгача бўлган футболчиларимиз илк бор ўсмирлар ўртасидаги Осиё чемпионатида бош совринни қўлга киритди. 20 ёшгача бўлган футболчиларимиз ҳам қитъа биринчилигида кучли тўртликдан жой олиб, жаҳон чемпионатига чиқди. Терма жамоамиз моҳир ҳужумчиси Игорь Сергеев мусобақа тўпурарлари баҳсида ғолиб чиқиб, махсус соврин билан тақдирланди. Ўзбекистон ногиронлар терма жамоаси кетма-кет учинчи марта жаҳон чемпиони унвонига эришди. 16 ёшгача бўлган қизларимиз илк маротаба Осиё чемпионатининг финал босқичига йўлланма олди. Ўзбекистон миллий терма жамоаси 2014 йилги жаҳон чемпионатига чиқиш учун курашни давом эттирмоқда.\n...Ёшлар ўртасидаги жаҳон чемпионатига 1977 йилда ФИФА томонидан асос солинган. Ҳар икки йилда бир ўтказиладиган ушбу турнир 1981 йилдан расмий мусобақа мақомини олган. Жаҳон футболида ёрқин из қолдирган Марадона, Месси, Дунга, Бебето, Ромарио, Рональдиньо, Фигу, Икер Касильяс, Ван Бастен, Арьен Роббен, Тьерри Анри, Давид Тразеге, Хосе Луис Чилаверт каби чарм тўп усталари илк бор ёшлар ўртасидаги жаҳон чемпионатларида кашф қилинган.\nФИФАга аъзо икки юздан зиёд мамлакат футбол федерацияларининг ҳар бири жаҳон чемпионатида ўз футболчиларини кўришни истайди. Лекин ёшлар ўртасидаги мундиалда қатнашиш ҳуқуқига фақат жаҳоннинг энг кучли йигирма тўрт терма жамоаси эга бўлди. Мустақил Давлатлар Ҳамдўстлиги ва Болтиқбўйи мамлакатлари орасида фақат Ўзбекистон футболчилари мураккаб саралаш босқичларидан муваффақиятли ўтиб, ёшлар ўртасидаги жаҳон чемпионатига йўлланма олгани ҳам Президентимиз Ислом Каримов раҳнамолигида футболни ривожлантиришга қаратилаётган доимий эътиборнинг амалдаги ёрқин ифодасидир.\nЖамоага ўз иқтидори ва салоҳиятини намоён қила олган энг кучли ёш футболчилар саралаб олинди. 2011 йили Мексикада ўтган ўсмирлар ўртасидаги жаҳон чемпионатида ажойиб ўйин кўрсатган Аббосбек Махситалиев, Сардор Раҳмонов, Муҳсин Убайдуллаев, Сардор Собирхўжаев, Забиҳилло Ўринбоев ва Жасур Ҳакимов сингари футболчилар киритилгани мухлисларни хушнуд этади. Терма жамоа аъзолари жаҳон чемпионатига тайёргарлик жараёнида Россия, Туркия, Португалия ва Испания сингари мамлакатларда ташкил этилган ўқув-машғулот йиғинлари ҳамда халқаро турнирларда қатнашди. Футболчиларимиз Испания, Чили, Португалия, Туркия, Россия, Ироқ каби қатор терма жамоалар билан учрашувларда маҳорат ва тажрибасини оширди.\n— Жаҳон чемпионатида тўп суриш ҳар бир футболчининг энг олий орзусидир, — дейди Ўзбекистон ёшлар терма жамоаси ярим ҳимоячиси Аббосбек Махситалиев. — 2011 йили Мексикада ўсмирлар ўртасидаги жаҳон чемпионатида муваффақиятли қатнашган эдик. Энди жамоадош дўстларим билан Туркия яшил майдонларида бўладиган беллашувларда ҳам муносиб тўп суриб, Президентимиз ва халқимиз ишончини оқлашга ҳаракат қиламиз.\nФутболчиларимиз Туркиядаги жаҳон чемпионатининг гуруҳ беллашувларини Бурса ва Анталия шаҳарларида ўтказади. Ҳамюртларимиз 23 июнга белгиланган дастлабки учрашувда Океания чемпиони — Янги Зеландия вакилларига қарши майдонга тушади. 26 июнда ўтказиладиган иккинчи турда Хорватия футболчилари билан куч синашади. 29 июнь куни Анталия шаҳрида уругвайлик тенгқурларига қарши тўп суради.


Барча давлат органлари ва ташкилотларида аксилкоррупцион тузилмалар фаолият бошлайди\n17:08 / 23.06.2021\nБу тузилмалар раҳбарлари Коррупцияга қарши курашиш агентлиги билан келишган ҳолда, очиқ танлов асосида тайинланади. Уларнинг вазифасига шу ташкилот доирасида коррупция ҳолатларининг олдини олиш ва манфаатлар тўқнашувига йўл қўймаслик кабилар киради.\nКоррупцияга қарши курашни кучайтиришга оид президент қарори лойиҳаси эълон қилинди.\nЛойиҳага кўра, 2021 йил 1 октябрдан бошлаб, барча давлат органлари ва ташкилотларида, хусусан ҳокимликларда мавжуд штат бирликлари доирасида коррупцияга қарши ички назорат тузилмалари ташкил этилади.\nБу тузилмалар қуйидагилар учун масъул этиб белгиланади:\nкоррупция ҳолатларининг сабаб ва шарт-шароитларини бартараф этиш;\nТузилмалар раҳбарлари давлат органлари ва ташкилотлари томонидан Коррупцияга қарши курашиш агентлиги билан бирга ўтказиладиган очиқ танлов асосида ишга қабул қилинади. Уларни лавозимидан озод этиш масаласи агентлик билан келишилади.\nКоррупцияга қарши ички назорат тузилмалари фаолияти тўғрисидаги намунавий низом 2 ой муддатда тасдиқланади.\nПрезидент фармони лойиҳасига кўра, Коррупцияга қарши курашиш агентлигининг қонуний фаолиятига тўсқинлик қилган ва (ёки) қонуний талабларини бажармаган мансабдор шахсларга нисбатан маъмурий жавобгарлик белгилаш кўзда тутилмоқда.\nЛойиҳадан қуйидаги таклифлар ҳам жой олган:\nагентлик ҳузурида фуқароларнинг коррупция ҳақида тезкор хабар бериш имконини берувчи, тун-у кун фаолият юритадиган колл-марказ ишга тушириш;\nагентлик томонидан коррупцияга оид хабарларни кўриб чиқиб, жамоатчиликка маълумот бериш тартиби ва муддатларини аниқ белгилаш;\nагентлик ҳузурида олимлар, илмий-академик доира вакилларидан иборат Экспертлар гуруҳини тузиш;\n“Uzbekistan Anti-Corruption Digest” онлайн журналини таъсис этиш, уни ҳар ой ўзбек, рус ва инглиз тилларида чоп этиб бориш.\nБундан ташқари, лойиҳада қуйидагилар ҳам назарда тутилмоқда:\nРеспублика ҳудудларига юбориладиган давлат органлари ва ташкилотлари ходимларининг хизмат сафарлари билан боғлиқ харажатларни танқидий таҳлил қилиш, белгиланган меъёрларни ҳақиқий харажатларга мувофиқлаштириш;\nқонунчилик ҳужжатларини коррупцияга қарши экспертизадан ўтказиш тартибини янгилаш, илмий ва мустақил экспертиза турларини жорий этиш;\nсубсидия ва бошқа имтиёзлар берилган субъектлар тўғрисидаги маълумотларни “очиқ бюджет” порталига жойлаштириш;\nДавлат молиявий назорат департаменти таркибида Қурилиш объектларида назорат ўлчовини амалга ошириш бўлинмасини тузиш;\nДавлат активларини бошқариш агентлиги давлат иштирокидаги корхоналарда молиявий натижадорлик ва давлат мулкидан фойдаланиш ҳолати юзасидан Олий Мажлис Қонунчилик палатасига ҳисобот бериб бориш амалиётини киритиш.\nҚуйидаги янги тизимлар пайдо бўлади:\nавтомобиль йўллари соҳасига тегишли маълумотларни ўз ичига оладиган “SHAFFOF YO‘L” онлайн ахборот платформаси;\nдаромад ва мол-мулк декларациялари бўйича маълумотлар базасини шакллантириш, уларни қайта ишлаш ва текширишнинг электрон ахборот тизими;\nдавлат органлари ва ташкилотлари, шу жумладан маҳаллий давлат ҳокимияти органларида коррупцияга қарши курашиш ишларининг самарадорлигини рейтинг баҳолаш тизими;\nдавлат органлари фаолиятида коррупциявий хавфларни баҳолаш электрон тизими.\nМуҳокамага қўйилган лойиҳаларда коррупцияга қарши тарғибот ишлари, ёшларга коррупцияга қарши курашиш соҳасида таълим бериш, давлат хизматчиларини янги талаблар асосида ўқитиш ва халқаро соҳадаги ҳамкорлик кабилар ҳам кўзда тутилган.


«Милан» яримҳимоячиси Ҳоқон Чалханўғлу катта эҳтимол билан фаолиятини Англия Премьер-лигасида давом эттиради.\nТаниқли инсайдер ва журналист Кристиан Фалькнинг маълум қилишича, туркиялик яримҳимоячи ёзги трансфер ойнасида эркин агент сифатида «Манчестер Юнайтед»га ўтиши кутилмоқда. Томонлар деярли келишувга эришган ва Чалханўғлунинг «МЮ»га ўтиш эҳтимоли 90%га баҳоланмоқда. Туркиялик яримҳимоячининг миланликлар билан шартномаси 2021 йилнинг ёзида якунига етади.\nМаълумот учун, 26 ёшли хавбек Италия А Серияси жорий мавсумида 8 ўйинда майдонга тушиб, ҳисобига битта ассист ёзиб қўйган.


Дин ишлар қўмитаси рўмолли муслималарни ҳимоя қилмоқчими? - BBC O'zbek\nФото муаллифлик ҳуқуқи Umida Ahmedova\nДин ишлари қўмитаси мусулмонлар ўрайдиган рўмолни ҳеч қачон диний либос сифатида эътироф этмагани, унга тақиқ қўймаганини маълум қилган. Қўмита раиси ўринбосари шундай ҳолатга дуч келинганда Дин ишлари қўмитасига мурожаат қилиш кераклигини сўраган.\n"Дин ишлари қўмитаси, мутасадди ташкилотлар, маслаҳатчи-экспертлар ҳам рўмолни ҳеч қачон диний либос сифатида эътироф этмаган. Агар рўмолни диний либос сифатида қаралаётган вазиятга дуч келсангиз, бизга мурожаат қилишингиз мумкин. Биз бу масалани кўриб чиқишга тайёрмиз", - деган қўмита раиси ўринбосари Ўткир Ҳасанбоев.\nМиллий матбуот марказида гапирган Ўткир Ҳасанбоевнинг сўзларидан кун.уз сайти иқтибос келтирган.\nТошкент аэропорти:Супер зийрак божхоначилар ва ҳижоб ҳақидаги насиҳатлар\nҲижобини ечишга мажбурланган муслима 85 минг долларли бўлд\n"Бошқа динларда эса ибодат маросимларини ўтказиш учун алоҳида либослар кийилади. Ислом динида эса ибодат учун диний кийим, деган мулоҳазалар ноўрин", - деган Дин ишлари бўйича қўмита раиси ўринбосари Ўткир Ҳасанбоев.\nБироқ Ҳасанбоев рўмол деганда айнан нимани назарда тутганини очиқламаган.\nБи-би-си бу борада Дин ишлари қўмитасидан изоҳ олишга ҳаракат қилди. Қўмитанинг Ахборот хизматидан гўшакни олган ходим, Би-би-сининг Ўзбекистонда аккредитацияси бор йўқлиги билан қизиқди. Бўлмаса изоҳ берилмаслигини маълум қилди.\nЎзбекистонда айрим маъсуллар рўмолни қулоқларнинг орқасидан иякларни очган ҳолда ўрашга мажбурлаш ҳоллари бўлган. Бироқ Ислом уламолари аёлларнинг қулоқлар ва иякларни ҳам авратлигини эътироф этишган ва уларни ҳам ёпиб юриш кераклигини айтишади.\nЎзбекистонда ҳижобли аёлларнинг жамиятда турли таъқид ва тақиқларга учраши ҳозиргача давом этмоқда.\nАндижонда Олий ўқув юртига ҳужжат топширишни истаган ҳижобли муслималардан ҳужжат қабул қилинмаган. Қабул комиссияси уларнинг рўмолини ечтиришга ёки қулоқлари орқасидан ўрашга мажбур қилган.\nТалабни бажармаган абитуриентлардан ҳужжат қабул қилинмаган.\nКейинчалик Би-би-си Сурхондарёда янги ташкил қилинган "Ёшлар иттифоқи" "турли оқимларга мойиллиги бор" қизларнинг ҳижобини ечганини хабар қилди.\nСурхондарё вилояти ҳокимининг ёрдамчиси Алишер Зиятов Би-би-си Ўзбек хизмати билан суҳбатда турли диний оқимларга мойиллиги бор қизларнинг ҳижобини ечиш Президент Мирзиёев сиёсатига қарши эмаслигини, аксинча ҳамоҳанглигини билдирди. Бироқ у ҳижобларни ечиш буйруғини Мирзиёев бермаганини айт эди.\nБи-би-си бу борада "Ёшлар иттифоқи" марказий Кенгаши раиси, Президентнинг давлат маслаҳатчиси Қаҳрамон Қуронбоевдан изоҳ сўраган. Бироқ Қуронбоевнинг Facebook даги расмий саҳифаси ушбу саволни очиқ қолдирган.


Афғонистонга саёҳат қилган 10 нафар хорижлик ҳалок бўлди » Ўзбекистон янгиликлари – Zamin.uz\nАфғонистонга саёҳат қилган 10 нафар хорижлик ҳалок бўлди\nАфғонистон ғарбидаги Ҳирот провинциясида сайёҳларга ҳужум уюштирилди, натижада 10 киши ҳалок бўлди, 5 киши жароҳатланди. Бу ҳақида маҳаллий ҳукумат вакили Фарҳод Қадимий Синьхуа агентлигига берган маълумотига таяниб хабар беради “Кун”.\n“Бугун эрталаб Чишти-Шафиф тумани бўйлаб ҳаракатланаётган хорижий сайёҳлардан иборат иккита микроавтобус қуролланган кишилар ҳужумига дуч келди. Бунинг натижасида 10 киши ҳалок бўлди, 5 киши жароҳатланди”, - дея маълум қилди Қадимий.\nСайёҳлар Бамиан провинциясидан Ҳиротга қараб кетаётган бўлишган, уларнинг баъзилари Афғонистон хавфсизлик хизмати ходимлари томонидан қутқарилган.\nМаҳаллий полиция тергов ишларини бошлаб юборди. Ҳалок бўлганларнинг қайси давлат фуқаролари эканлиги ҳақида ҳозирча маълумот берилмади.\nМинтақадаги ҳеч бир радикал гуруҳ ҳозирча ҳужум учун масъулиятни ўз зиммасига олмади.


Жаннатий ўн саҳоба: Ҳазрати Али розияллоҳу анҳу (42-қисм) | Azon.uz - Ахборот-таҳлилий портал\nЖаннатий ўн саҳоба: Ҳазрати Али розияллоҳу анҳу (42-қисм)\n717 22:00 14.12.2020\nШИЖОАТ ВА ҚАҲРАМОНЛИК\nТарихчиларнинг ёзишича, ҳазрат Али ўта жасур, шижоатли, қўрқмас ва паҳлавон киши эдилар. Бадр жангида у киши мардларча жанг қилиб, Қурайш мушрикларининг баҳодирларидан Валид\nибн Утайбани калласини танадан жудо қилиб, ҳалок этгандилар. Ана шу улуғ муҳорабада амакилари Ҳамза билан биргаликда душман томоннинг кучли жангчиларидан Утба ибн Рабиага шердек ташланиб, уни ҳам нариги дунёга жўнатган эдилар. Шунингдек, Ҳунайн ғазотида ҳам ҳазрат Алининг катта қаҳрамонликлари намоён бўлди.\nБу жангда ҳазрат Али мушрикларнинг қўрғонини вайрон қилишда жонбозлик кўрсатдилар. Расулуллоҳ соллаллоҳу алайҳи ва саллам Хайбарнинг яҳудий аҳолисига қарши жанг қилганларида ҳазрат Алининг яна бир жасорати намоён бўлди. Яҳудийларнинг Наъим қўрғонини қўлга олишда Пайғамбар алайҳиссалом бир неча улуғ саҳобийларга байроқни бердилар, аммо қўрғон қўлга киритилмай, барчаларининг қўлларидан байроқ ерга тушди. Саҳобалар бўлган воқеани Расули акрамга етказиб келишди. Шунда у зот алайҳиссалом “Мен байроқни эртага шундай кишига топшираманки, у Аллоҳни ва Унинг Расулини севади, Аллоҳ ва Расул ҳам у кишини севади”, дедилар. Барча саҳобалар бу сўзларни эшитгач, “ана шундай саодатманд одам мен бўлсайдим”, деган ширин орзулар билан тонг оттиришди. Тонг отгач, Расулуллоҳ соллаллоҳу алайҳи ва саллам ҳаммадан илгари “Али қаерда?” деб сўрадилар. “Унинг кўзлари оғриб қолибди”, деб жавоб беришди. Расулуллоҳ Алини чақиртириб келдилар, кўзларига муборак тупукларидан суртиб қўйдилар. Аллоҳнинг изни билан ўша онда кўзлари бутунлай тузалиб қолди. Кейин Алининг қўлига байроқни топшириб, дуо қилдилар. Шундан кейин ҳазрат Али Хайбар яҳудийлари билан мардона жанг қилиб, уларни бутунлай тор-мор этдилар ва улкан зафар билан қайтиб келдилар. Мусулмонларнинг Хайбарда сон жиҳатидан ўзларидан бир неча баробар кўп бўлган яҳудийлар устидан ажойиб ғалабага эришишларида қўшин етакчиси ҳазрат Алининг ҳиссалари катта бўлган. Ҳижратнинг учинчи йили шаввол ойида Уҳуд жанги бўлди. Унда Аллоҳ таолонинг лашкарлари ўз динлари ва ватанларини ҳимоя қилиб, тоғутнинг лашкарлари устига шердек ташландилар.\nАллоҳнинг лашкарлари орасида “шери Худо” лақабини олган Али ибн Абу Толиб розияллоҳу анҳу фидокорликлари билан алоҳида ажралиб турар эдилар. Ҳазрат Алининг баҳодирлиги, шижоати ва душманга бўлган нафрати ибратга ло йиқ эди. У киши кескир қиличларини ҳавода ўйнатиб, “Аллоҳу акбар!” дея мушрикларнинг бошига тинмай ажал уруғини сочар эдилар. Пайғамбар соллаллоҳу алайҳи ва саллам қилич эгасини тақдирлаб “Зулфиқордек қилич йўқ, Алидек йигит йўқ”, деганлар.\nАли ибн Абу Толиб розияллоҳу анҳунинг Ислом байроғини баланд кўтариб, азиз қилиб, ҳилпиратиб бораётганини кўрган мушрикларнинг байроқдори “Яккама-якка олишадиган борми?” деб бақирди. Жангга берилиб кетган мусулмонларнинг бирортаси бунга эътибор бермай, ўз ишини давом эттираверди. Бу ҳолни кўрган мушрикларнинг байроқдори “Сиз ўзингиздан қатл бўлганларни жаннатга, бизникиларни дўзахга киради, деб даъво қилар эдинглар-ку! Қани, менга бирортангиз чиқинг-чи!” деб бақирди. Унинг бу гаплари Али ибн Абу Толиб каррамаллоҳу важҳаҳунинг сабрларига нуқта қўйди. У киши “Мен сенга қарши чиқдим, эй Абу Саъд ибн Абу Талҳа! Мен билан яккама-якка олишиб кўр, эй Аллоҳнинг душмани!” деб наъра тортдилар.\nОрада ҳаёт-мамот олишуви бошланди. Икковлари бир-бирларига зарба бера бошладилар. Али ибн Абу Толиб розияллоҳу анҳунинг ишни чўзишга вақтлари йўқ эди. Шунинг учун биринчи имкон туғилиши билан мушрикнинг жон томирига зулфиқор қиличлари билан қаттиқ зарба берган эдилар, у дод солиб йиқилди. Жанг қоидаси бўйича Али ибн Абу Толиб розияллоҳу анҳу ғолиб сифатида қулаган душманга яна бир зарба беришлари керак эди. Аммо у киши шундай қилиш учун интилиб энгашдилар-у, лекин зарба бермай, қайтдилар. У киши ўлаётган мушрикнинг аврати очилиб қолганини сезганларидан унга кўзим тушмасин деб шундай қилган эдилар.\nҲижратнинг бешинчи йили бўлган Хандақ (Аҳзоб) урушида ҳам ҳазрат Али бемисл жасорат кўрсатдилар. Машҳур Хандақ ғазоти пайти Исломга қарши турган барча фирқалар тўпланиб, янги динни ер юзидан йўқ қилиш мақсадида, Абу Суфён бошчилигида Мадинага бостириб киришганди. Пайғамбар соллаллоҳу алайҳи ва саллам саҳобалар билан маслаҳатлашиб, шаҳар атрофига хандақ қазиш, шаҳарни унинг ортидан туриб ҳимоялаш режасини туздилар. Расулуллоҳ соллаллоҳу алайҳи ва саллам уч минг кишилик мусулмон лашкари билан Салъ деган манзилдан ўтиб, ўша жойга қароргоҳ қуришди. Душман билан уларнинг ўрталарида хандақгина бор эди.\nҚурайшликларнинг баъзилари хандақдан ўтиб, мусулмонларга яқинлашдилар. Буларнинг орасида Икрима ибн Абу Жаҳл, Бани Махзумдан бир неча киши ва Амр ибн Абду Вурд Омирий бор эдилар. Қурайшликлардан Амр ибн Абди Вурд Омирий мусулмонларни яккама-якка олишувга чақирди. Ҳазрат Али икки марта у билан олишувга чиқмоқчи бўлдилар, аммо икки сафар ҳам Расулуллоҳ соллаллоҳу алайҳи ва саллам у кишини қайтардилар. Амр мусулмонларни очиқчасига айблай бошлаганидан кейин ҳазрат Али унга қарши чиқдилар. Икковлари тўқнашган пайт да ҳазрат Али Амрга “Эй Амр, қурайшлик бирор киши сени икки нарсага чақирса, яхшисини олишга Аллоҳга аҳд қилган эдинг-ку?!” дедилар. “Тўғри” деди Амр. “Мен сени Аллоҳга, Унинг Расулига ва Исломга чақираман”, дедилар Али. “Менга уларнинг кераги йўқ”, деди Амр. “Мен сени олишувга чақираман”, дедилар Али. “Нима учун, эй жиян? Аллоҳга қасамки, мен сени ўлдиришни хоҳламайман”, деди у. “Мен эса сени ўлдиришни истайман”, дедилар Али. Шунда Амр қизишиб кетди ва эгардан тушиб, отини сўйиб юборди. Али билан жангга ҳозирланди. У Али томонга шаҳд билан юрди. Олишув бошланди. Амр қилич солган эди, ҳазрат Али қалқон билан тўсдилар. Аммо қилич қалқонни ёриб ўтиб, Алининг бошларини яралади. Али ўз навбатида зулфиқор қиличи билан кучли зарба бериб, Амрни ҳалок этди. Мусулмонлар такбир айтишди, қолган мушриклар орқаларига тумтарақай қочишди. Кейинчалик ҳам мушриклар бир неча бор хандақдан ўтишга уриниб кўришди, аммо ҳар сафар қаттиқ қаршиликка учраб, ортга қайтишди.\nМаккани фатҳ этиш тайёргарлиги бошланди. Набий соллаллоҳу алайҳи ва саллам Маккага ўзларининг ҳам, мусулмонларнинг ҳам ғалаба ила ғурурланиб эмас, хокисорлик билан, Аллоҳнинг берганига шукр қилган ҳолда киришларини истар эдилар. Бу ишнинг амалга ошишида байроқдорнинг ўрни катта эди. Байроқдорликни Пайғамбар соллаллоҳу алайҳи ва саллам хоҳлаганларидек адо этишга эса Али ибн Абу Толиб каррамаллоҳу важҳаҳу ярар эдилар. У киши Пайғамбар алайҳиссалом топширган вазифани шараф билан бажардилар. Ҳазрат Али Ҳунайн, Тоиф ва бошқа муҳорабаларда ҳам жасур саҳобаларга хос улкан жасорат, бемисл қаҳрамонлик кўрсатдилар.\nСаккизинчи ҳижрий сананинг шаввол ойида Пайғамбар соллаллоҳу алайҳи ва саллам Тоиф урушини бошладилар. Тоифликлар шаҳар ичига бир йилга етадиган нарсаларни ғамлаб олиб, дарвозаларни маҳкам беркитиб, урушга катта тайёргарлик кўришган эди. Шаҳарни қамал қилиш бошланди. Орада баъзи ҳарбий ҳаракатлар бўлса ҳам маълум муддат қамалдан сўнг Расулуллоҳ соллаллоҳу алайҳи ва саллам Ислом лашкарларига ортга қайтишга амр бердилар. Худди шу вақтда Али ибн Абу Толиб каррамаллоҳу важҳаҳунинг шарафларини яна ҳам улуғлайдиган бир иш бўлиб ўтди. Қандай иш содир бўлгани қуйидаги ривоятда келади. “Жобир розияллоҳу анҳу шундай дейди: “Тоиф куни Расулуллоҳ соллаллоҳу алайҳи ва саллам Алини ўзларига чорладилар ва сирли суҳбатлашдилар. Одамлар “У зотнинг амакилари ўғли билан бўлган сирли суҳбатлари роса чўзилди-ку”, дейишди. Шунда Расулуллоҳ соллаллоҳу алайҳи ва саллам “У билан мен сирли суҳбатлашганим йўқ. У билан Аллоҳ сирли суҳбатлашди”, дедилар.\nПайғамбар соллаллоҳу алайҳи ва саллам Али ибн Абу Толиб каррамаллоҳу важҳаҳуни жанглардаги мардлиги ва қаҳрамонлиги, Исломдаги қатъияти ва илмдаги пешқадамлиги учун ниҳоятда севар, унга қарши айтилган ҳар бир гапни гўё ўзларига қаратилгандай қабул қилардилар. Ғазотлар чоғида содир бўлган ушбу воқеа ҳам Пайғамбар алайҳиссаломнинг ҳазрат Алига яқин муносабатларини яққол кўрсатади. У зот алайҳиссалом ҳазрат Алини бир неча жангчи гуруҳлар, яъни сарияларга бошлиқ қилиб, алоҳида топшириқлар билан ҳам юришларга юборганлар.\nБу сарияларнинг энг каттаси Яманга юборилган эди. Уларнинг ҳаммасида ҳазрат Али Набий соллаллоҳу алайҳи ва саллам томонларидан ўзларига юкланган вазифаларни шараф билан адо этганлар. Аммо ана шу сария юришида бир воқеа содир бўлганки, у ҳам ҳазрат Алининг Аллоҳнинг Пайғамбари олдиларидаги ҳурмати ва мақоми нақадар улуғ бўлганини намойиш этди: “Расулуллоҳ соллаллоҳу алайҳи ва саллам бир лашкар юбориб, унга Алини амир қилдилар. У сария билан жўнаб кетди. У ерда бир жория тутди. Шерикларига бу иш ёқмади. Саҳобалардан тўрт нафари юришдан қайтишганда Набий соллаллоҳу алайҳи ва салламга хабар беришга келишиб олишди. Мусулмонлар сафардан қайтишганида зиёратни аввал Расулуллоҳ соллаллоҳу алайҳи ва салламдан бошлар эдилар. Келиб, у зот алайҳиссаломга салом берар, сўнгра юкларининг олдига қайтиб кетар эдилар. Сария қайтиб келганида жангчилар Набий соллаллоҳу алайҳи ва салламга салом беришди ва ҳалиги тўрт кишидан бири туриб, “Эй Аллоҳнинг Расули, Алини кўрмайсизми?! У ундай қилди, бундай қилди”, деди. Набий соллаллоҳу алайҳи ва саллам ундан юзларини ўгириб олдилар. Кейин иккинчиси туриб, аввалгисининг гапини қайтарди. У зот ундан ҳам ўгирилиб олдилар. Кейин учинчиси туриб, иккисининг гапига ўхшаш гап айтди. У зот ундан ҳам ўгирилиб олдилар. Кейин тўртинчиси туриб, олдингиларнинг гапини такрорлади. Расулуллоҳ соллаллоҳу алайҳи ва саллам унга юзландилар. Юзларидан ғазаблари билиниб турар эди. У зот “Алидан нима истайсизлар?!” деб уч маротаба такрорладилар. Сўнг “Али мендандир, мен ундандирман! У мендан кейин ҳар бир мўминнинг валийсидир!” дедилар”.\n(1 қисм) (2 қисм) (3 қисм) (4 қисм) (5 қисм) (6 қисм) (7 қисм) (8 қисм) (9 қисм) (10-қисм) (11-қисм) (12-қисм) (13-қисм) (14-қисм) (15-қисм) (16-қисм) (17-қисм) (18-қисм) (19-қисм) (20-қисм) (21-қисм) (22-қисм) (23-қисм) (24-қисм) (25-қисм) (26-қисм) (27-қисм) (28-қисм) (29-қисм) (30-қисм) (31-қисм) (32-қисм) (33-қисм) (34-қисм) (35-қисм) (36-қисм) (37-қисм) (38-қисм) (39-қисм) (40-қисм) (41-қисм) (42-қисм)\n127 22:00 01.03.2021\n978 21:00 01.03.2021


Шаъбон ойи фазилатлари – «Ислом ота» жомеъ масжиди\nБош саҳифа/Мақолалар/Шаъбон ойи фазилатлари\nШаъбон ойининг 14-дан 15-га ўтар кечаси энг фазилатли тунлардан биридир. Бу кечани “Бароат кечаси” дейилади. Бароат кечасида бир йил ичида бўлажак ишлар ҳақида қазою ҳукм қилиниб, ажал ва умр белгиланади ва амал саҳифалари Аллоҳтаолонинг ҳузурига кўтарилади. Шу куни Аллоҳ таолонинг раҳмати ер юзига ёғилади.\nУсома ибн Зайд (розияллоҳу анҳу)дан ривоят қилинади: Мен: «”Ё, Расулуллоҳ, сизни ҳеч бир ойда шаъбон ойидаги каби кўп рўза тутганингизни кўрмадим?” деб сўраганимда, у зот: “Бу ой ражаб билан Рамазон ўртасидаги ой бўлиб, одамлар ундан ғафлатда қолади. Ҳолбуки, барча амаллар оламларнинг Роббисига мана шу ойда кўтарилади. Мен эса рўзадор бўлган ҳолатимда амалим кўтарилишини истайман”, дедилар» (Имом Насоий ва Абу Довуд ривояти).\nИбн Можа ривоят қилган ҳадисда Расулуллоҳ соллаллоҳу алайҳи ва саллам шаъбоннинг ўртасидаги кечада Аллоҳ таоло бундай марҳамат қилишини айтганлар: “…Истиғфор айтгувчи борми? Уни мағфират қилурман. Ризқ сўровчи борми? Унга ризқ берурман. Мубтало борми? Унга офият берурман”.\nОйша онамиз розияллоҳу анҳодан ривоят қилинади: «Набий соллаллоҳу алайҳи ва саллам: “Шаъбоннинг ярмидаги кечада Аллоҳ дунё осмонига нузул этади ва Бани Калбнинг қўйлари жунидан ҳам кўп одамни мағфират қилади”, дедилар» (Ибн Можа, Имом Термизий ваАҳмад ривояти).\nБани Калб қабиласи ўша вақтда сурув-сурув қўйлари билан машҳур бўлган. Пайғамбаримиз соллаллоҳу алайҳи ва саллам шаъбон ойининг ярмида Аллоҳтаоло ниҳоятда кўп гуноҳларни мағфират қилишини ифодалаш учун ана шу қўйларнинг жунини мисол қилиб келтирганлар.\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи ва саллам: “Рамазондан бир-икки кун олдин рўза тутманглар. Аммо кимдир доимий нафл рўза тутиб юрган бўлса, уни тутаверсин”, дедилар» (Имом Термизий ривояти).\nслайд Шаъбон ойи фазилатлари


«Ҳам ўзингиз, ҳам ўзга бир инсон...\n06.03.2021 14:26 0 1867\nТошкентдаги Халқаро конгресс марказида 8 март – Халқаро хотин-қизлар кунига бағишланган байрам тадбири бўлиб ўтаётгани ҳақида хабар бергандик.\nБайрамда Ўзбекистон Республикаси Президенти Шавкат Мирзиёев хотин-қизларни ушбу айём билан табриклаб, уларга меҳри, эҳтиромини изҳор этди.\nБугунги кунда мамлакатимизда меҳнат билан банд аҳолининг 45 фоизини хотин-қизлар ташкил этади. Бошқарув тизимида уларнинг улуши 33 фоизга етди. Бир ярим мингга яқин аёллар раҳбарлик лавозимларида ишламоқда. Бу борадаги салоҳиятни янада ошириш мақсадида 6 мингдан зиёд фаол хотин-қизлардан иборат кадрлар захираси шакллантирилгани қайд этилди.\nДавлатимиз раҳбари 6 та туманда аёллар ҳоким вазифасида ишлаётганини таъкидлаб, уларни олқишлади.\nАёлларнинг ҳуқуқ ва манфаатларини таъминлаш, уларга кўмаклашиш бўйича энг қуйи бўғин – маҳалла ва хонадонгача кириб борадиган вертикал тизим яратилмоқда. Кейинги уч ойда ижтимоий ҳимояга муҳтож 80 минг нафар хотин-қизнинг муаммолари ҳал этилди, 32 минг нафари иш билан таъминланди.\nОилавий тадбиркорликни ривожлантириш учун қарийб 215 минг оилага 6 триллион сўмдан зиёд кредит маблағлари ажратилди. Уй-жой сотиб олиш учун 1 минг 250 нафар хотин-қизларга салкам 22 миллиард сўмлик бошланғич бадаллар тўлаб берилди.\nПрезидентимиз аёлларни моддий, ижтимоий қўллаб-қувватлаш бўйича бугун яна бир қарорни имзолаганини маълум қилди. Унга кўра, жорий йилда турмуш шароити оғир аёллар ҳамда ёлғиз онаси қарамоғида ўсган қизларни уй билан таъминлаш мақсадида бюджетдан 210 миллиард сўм, бошпанаси бўлмаганларни ижтимоий турар жойлар билан қамраб олиш учун яна 211 миллиард сўм йўналтирилиши айтилди. Шунингдек, муҳтож хотин-қизларга моддий ёрдам бериш, уларни даволатиш, касб-ҳунарга ўқитиш, иш билан таъминлаш учун ҳам катта маблағлар ажратилади.\n– Оила – меҳр ва бахт қўрғони. Оила бор экан, фарзанд деган бебаҳо неъмат бор, инсоний қадр-қиммат ва маънавият бор. Оилавий бахт бу – энг улуғ саодатдир. Машҳур қўшиқлардан бирида айтилганидек, «Уйида бахти борлар ҳар ерда бахтиёрдир». Мен азиз йигит-қизларимизга мурожаат қилиб айтмоқчиман: турмуш қуришга, оилага, фарзанд тақдирига ниҳоятда чуқур масъулият билан қаранг. Бу масалага юзаки ёндашиб, ҳам ўзингиз, ҳам ўзга бир инсон ҳаётини хавф остига қўйманг», – дея таъкидлади Шавкат Мирзиёев.\nБу борада кўпни кўрган маҳалла фаоллари, муҳтарам нуронийлар ва ёшларга катта ишонч билдирилди.\nМаълумки, шу йил 22 февраль куни давлатимиз раҳбари Бирлашган Миллатлар Ташкилотининг Инсон ҳуқуқлари бўйича кенгаши сессиясида нутқ сўзлаб, ижтимоий-сиёсий ҳаётда ва тадбиркорлик соҳасида аёлларнинг ролини тубдан оширишга қаратилган ишлар қатъий давом эттирилишини таъкидлаган эди.\nБайрам тадбирида Президент шу борадаги вазифаларни биргаликда амалга ошириш масалаларига тўхталиб ўтди. Қизлар тарбияси, уларни мустақил ҳаётга тайёрлаш, замонавий билим ва ҳунарларни эгаллаши, иш жойига эга бўлиши, жамиятда муносиб ўрин топишига алоҳида аҳамият беришимиз зарурлигини таъкидлади.\nШавкат Мирзиёев ёшлар аёллар


Мутаассиблик — ўз эътиқоди тўғрилигига ўта қаттиқ ишониш, бошқа диний эътиқодларга муросасиз муносабатда бўлишдир. Инсоният тарихида мутаассибликдан ғаразли мақсадларда кўп фойдаланилган. Мутаассибликнинг пайдо бўлишига диний зиддиятлар, шунингдек, ижтимоий, сиёсий ва иқтисодий муаммоларнинг ҳал қилинмагани ҳам сабаб бўлиши мумкин. Ислом дини мутаассибликка хайрихоҳлик билдирмайди. Аксинча, теран ўйлашга, бошқаларга нисбатан муросали бўлишга чақиради.\nБу масалада Аҳли сунна вал жамоанинг хулосаси шуки, мўмин одам гуноҳи кабира қилиши билан кофир бўлиб қолмайди. Фақат, ўша ишни ҳалол санаса, кофир бўлади. Аҳли сунна ва жамоа мазҳабларининг ҳаммалари гуноҳи кабира қилган мўмин бутунлай миллатдан чиқиб кетадиган кофир бўлмаслигига иттифоқ қилганлар. Анас розияллоҳу анҳудан ривоят қилинади: «Пайғамбар соллаллоҳу алайҳи васаллам: «Ла илаҳа иллаллоҳу» деган кимсага тегмаймиз, гуноҳи туфайли уни кофирга чиқармаймиз. Амали туфайли уни Исломдан чиқармаймиз», — дедилар».\nPrevious Post:Қориларимиз эътирофда


Тугён (тарихий-публицистик романнинг давоми) - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nЖурнал Ҳаракат №5 (32) 2001. А д а б и ё т\nЭр Али Сокин - Тугён (тарихий-публицистик романнинг давоми)\nХалк харакати тузилгандан кейин «Бирлик» Ташаббус Гурухининг аъзоси шоир Учкун Азимнинг Ёзувчилар уюшмасидаги хонаси, у Уюшманинг Тошкент вилоят булими рахбари эди, «Бирлик»нинг норасмий кароргохига айланиб колди. Учкун Азим уз ходимаси Гавхар Норматовага Ташаббус Гурухининг котибаси ва хазиначиси вазифаларини бажариб туришни топширди. У бу ишга шундай жон-дилдан киришдики, бир оздан кейин «Бирлик»ни Гавхарсиз тасаввур килиш кийин булиб колди. Уша кезларда Ёзувчилар уюшмасига келиб кетувчилар окими янада купайди. Келганлар энди «Бирлик»нинг уша хонасига кирмасдан кетмасдилар.\nФаоллар кунда булмасада, кун ора мажлислар утказишар, бу йигинларда хар ким бирон бир масалада уз фикрини айтар, навбатдаги масаларлар юзасидан узларича карор чикаришар, ишларни белгилаб олишар, карорда акс этган юмушлардан аксариятининг ижроси таъминланарди.\n«Бирлик»нинг биринчи Баёнотномасии таркатиш ва Тошкент шахри хамда вилоятларда таянч гурухларини тузиш кун тартибига куйилган илк масалалар эди. Бу хусусда вазифа олганлар хар гал каерлардадир таянч гурухлар тузилгани хакида ахборотлар беришарди. Шу орада Кибернетика интитутида, Тошкент Давлат Университетида, туманларда, Самаркандда, Фаргона водийсининг Кукон, Андижон, Наманган шахарларида, Кашкадарё, Сурхандарё, Хоразм каби узок вилоятларда «Бирлик» булимлари тузиш кун тартибига куйилди ва мутасаддилар белгиланди. Фаргона водийси билан шугулланишни Дадахон Хасан уз буйнига олган, Тошкент шахри Кахрамон Гуломовга топширилганди.\nХукумат билан келишиб ишлаш, давлат арбоблари билан орани бузиб куймаслик хакида куп гап булар, «юкори» билан алока килиш Ёзувчилар уюшмасининг котибларидан бири булгани учун Мухаммад Холикка юклатилган эди. У бу йуналишда нима килаётгани хакида куп гапирмас, «ичимдагини топ», дегандай индамасди.\nАслида, Мухаммад Холик узини шу ишларнинг бошида турган одам хисобларди, «Бирлик» фаолларини купинча уз хонасида кабул килар, унинг олдига эса Ахмад Аъзам, Учкун Усмон, Зохид Аълам, Фахриддин Худойкул гох-гох Жаъфар кириб чикар, айрим масалалар шу ернинг узида хам хал этилаверарди. У узи ишонган шоир, журналист ва адибларга топшириклар берар, улардан аксарияти бу топширикларни сидкидилдан бажаришар, Мухаммад Холикка ахборот бериб туришар, у эса жанг яхши кетаётганини курган генерал каби мийигида кулиб куярди.\n- Оролчиларга кушилиб Абдурахим билан Москвага бориб келдик. Мажлислар утказдик, урис журналистлар, ёзувчилар бизни куллавотти. Амалдорлар дод дивотти, - деди унга ноябрь ойининг охирги кунларини бирида Зохид Аълам.\nЗохид Аълам Москвада утган тадбирлардан айримларини тафсилотлари билан гапириб берди.\n- Сув хужалиги министрини Абдурахим жа боплади. Унинг истеъфосини талаб килди. Васильевнинг ранглари окариб нима дейишини билмай колди...\n- Ростданми? Унда боплабди. Уни ташкилий мажлисга таклиф килиб тугри килган эканмиз. Биргалашиб ишлайверамиз.\n- Лекин урисчани хам сувдай ичган экан, гапирганда Москваликларни огзи очилиб колди. Мана, Жаъфар айтсин, - деди у креслода омонат утирган эски дустига ишора килиб.\n- Менда хам яхши таассурот колдирди. Узи хам баъмани йигитга ухшайди, гап сузларидан тугма сиёсатчининг нафаси келади.\n- Абдурахим, эшитишимча, хатто Орол комитетининг мажлисини митинг шаклида утказишни таклиф килган экан. Бу масалада хам у биз билан хамфикрга ухшайди. Бундан фойдаланишимиз керак. Чунки, куч курсатибгина, бу хукматдан бир нарсалар ундириш мумкин.\n- Тугри, тугри, - деб гапни илиб кетди Зохид, - иккаламиз хам хамма ерда ёшлар билан учрашганда, кон тукилмагунча озод булишимиз кийин, биз бу ишга кирдик-ми, кондан хам куркмаймиз, деб келяпмиз-ку. Шубхасиз, Абдурахим хам узимиздан.\n- Факат..., - астойдил хумрайди Мухаммад Холик телефонга ишора килиб.\n- Тугри, - деди Жаъфар хам телефонга караб, - Кон тукилишидан Худо сакласин. Биз Зохид билан Ташсельмаш ётокхонасига кетяпмиз, у ерда таргибот-ташвикот ишларини олиб бормокчимиз.\nУлар хайрлашиб чикиб кетишди.\n- Тугма сиёсатчи дегинингизга мен хам кушиламан, - деди Зохид машинада Ташселмашга кетиб боришаркан, - мен Москвада Абдурахим билан юриб койил колдим. Жуда куп жойларда урисларни танг колдирди. Узимча «Кани эди, шундай сиёсатчилардан унтагинаси булса, Узбекистонда куп иш килса буларди», деб уйладим.\n- Жуда тугри, - тасдиклади Жаъфар, - Аммо, мен уни яхши билмайман! Кузларида кандайдир мунг борга ухшайди.\n- Эшитмадингизми? Якинда угли нобуд булди-ку?!\n- Ха, шундай булса хам узимни бутунлай сиёсатга багишлааш ниятимдан кайтмадим, деяпти.\nЗохиднинг гапидан кейин Абдурахим Пулатга Жаъфарнинг жони ачиди, айни замонда, шундай одамлар билан танишлигидан гурурланиб куйди. Жаъфар булар орасида узини сувдаги баликдай эркин хис килар, кунгли ёзилиб яйраб юрар, аммо узини хамиша улардан паст оларди. Холикдан, Учкун Азим, Ахмад Аъзам ва умуман собик хатчилардан хафалиги эсига тушиб турса хам, шундай улуг жабхаларга аралашиб юрганидан узида йук хурсанд эди.\nЭртаси куни Зохид яна Холикнинг олдига келди.\n- Курултойгача бир одамни раис этиб, уни маъсул килиб ишламасак булмайди, - гап бошлади у.\n- Ха, шундай килмаса булмайдиганга ухшайди.\n- Холик, бу ишни хозир узингиз килганингиз маъкул.\n- Йуге, мен раис булмасам хам… ёрдам бериб турабераман. Уюшманинг ишлари хам оз эмас. – Мухаммад Холикнинг бу Харакатни бошкаргиси борлиги, аммо нимадандир хадиксиаётганлиги сезилиб турарди. «Бу ишларни бошлашга бошладик-ку, охири нима буларкин?… Бирон кор-хол булса, юкоридагилар мендан тункаши мумкин… Емаган сомсага пул тула, дегандей…», деб уйларди у.\nЗохид аслида Холикнинг раис булишдан чучишини биларди, таклифи номигагина эди. Шу сабабли у дархол тайёрлаб келган фикрига утди:\n- Хозир ичимизда Абдурахимдан бошка одамни курмаяпман. Гапларни котириб куяди, узбекчадаям, русчадаям. Ташкилотчилик кобилияти бор. Бунинг устига ёзиш-чизишда хам тузуккина экан. Мана, «Бирлик»нинг биринчи Декларациясини хам, биз шунча ёзувчилар туриб, узи ёзиб келди.\n- Булар хаммаси тугри. Аслида, бундай ташкилотнинг раиси номи чиккан одам булса, урисчасига айгандай, титулованний булса яхши эди. Мен бу хусусда Бек ака билан гаплашгандим. Хар холда академик, институт директори. Лекин раис булишни категорически истамайдилар, мен «сгубо научний» одамман дейдилар. Келинг, мен у киши билан яна бир гаплашиб курай, яна рози булмасалар, эртаги мажлисимизда Абдурахимни раисликка узлари таклиф килсинлар.\nБу таклиф Зохидга хам ёкди.\nЭртаси куни йигилишда, Зохид ва Холик бир-бирларининг фикрларини тулатиб Ташаббус гурухининг раиси масаласини кутардилар. Кимдир аввал Холикнинг номзодини курсатди, у кечаги рукачини кайтаргач, яна кимдир Бек акани айтди. Бек ака Фанлар Академиясида ва директорлик килаётган институтларида жуда машгул эканликларини айтиб, Абдурахимни таклиф килдилар.\nБундай булишини кутмаган Абдурахим «Йук-йук, Бек акадан яхши кандитатура топилмайди» дейишга улгурди, халос. Жой талашиш эмас, жойдан кочиш мусобакасига ухшаб кетадиган бу манзара хакикатдан хам уша кунларнинг реалликларига уйгун эди. Горбачевнинг кайта куриш сиёсати уз меваларини беришга бошлаган, Болтикбуйи жумхуриятларида халк фронти ва харакатлари мавжуд коммунистик режим билан очик кураш бошлаб юборган булсалар хам, Узбекистонда зиёлиларнинг купчилиги хали тараддуд ичида булгани, шамол энди кайси тарафга эсаркан деб кузатувчи булиб тургани сир эмас. Абдурахимнинг хаёлидан шу каби фикрлар утиб турган пайтда, мажлис уни Ташаббус гурухининг раиси килиб сайлаб булганди.\n- Бупти, - деди Абдурахим, - барибир хамма ишни бирга олиб борамиз, кейин Курултойда ташкилотнинг хакикий раиси сайланади. Менинг асосий вазифам мажлисларни тайёрлаш ва олиб бориш булади, деб хисоблайлик. Хозир эса ишни давом эттирамиз. Энди раисга уринбосарлар сайлаш керак.\nБу масала хам ортикча вакт олмади. Шоир Учкун Азим, ёзувчилар Зохид Аълам ва Ахмад Аъзам раис муовинлари этиб сайландилар.\nШу орада Ёзувчилар уюшмасининг катта залида Оролни асраш кумитаси уюштирган мажлис бошланиб кетди.\n- Сизни бу ерда куп кураман, - деди, Жаъфарни имлаб урта буйли, сокол куйган, тепакал, куринишдан киргизларга ухшаб кетадиган, кирк ёшлардаги мажлисни видеога олаятган оператор, - Хайъатдагиларни танийсизми? Уларнинг кайси бири согликни саклаш министри?\n- Ху, анови Бахромов, сочи кунгиртоб окарган киши. Нега сураяпсиз?\n- Болалар улими, камконлик хакида гапиришяпти. Айбдорлардан бири ушаку, одамлар гапираётганда уни башарасини лентага оламан, сиз менга консультант булинг. Сиз узи оролчими ё бирликчими? - у сузлаётган одамга камерани карата туриб суради.\n- Хам оролчи, хам бирликчи, нима эди? - деди Жаъфар. - Узингиз ким?\n- Мен оператор Абдулазиз Махмудов буламан. Пирмат ака мени яхши танийди, - деди оператор.\n- Узбекистонда хар минг боладан 90 таси нобуд буляпти. Бундай курсаткич энг колок хисобланган Африка мамлакатларида хам йук. Коракалпогистонда 120 бола нобуд буляпти, - куйиниб сузларди, ок сарикдан келган, кузлари кисик тиббиёт олими.\n- Гапираётган йигит ким?\n- Хозир эълон килдику! Тиббиёт фанлари номзоди, доцент Жуманазар Бекназаров.\n- Патриот йигит экан.\n- Ватанпарварлар куп. Дадахон акани танийсизми?\n- Эшитганман, нима эди?\n- Хам шоир, хам хофиз, уни ватанпарвар деса булади. Уша кишини лентага олсангиз зур буларди.\n- Вакти соати билан оламиз. Сиз узокка кетмай, шу атрофда була туринг. Узингиз чикиб гапирмайсизми?\n- Йук, тайёр эмасман. Бунинг устига мутахассислигим бошка.\n- Нима килибди. Ёзувчисиз шекилли?\n- Шундай. Гапириш мумкину, лекин, худди узингни куз-куз килаётгандай буласан.\n- Менга ухшаркансиз. Мен хаммани кинога оламан-у, узим кадр ортида коламан.\nМажлис тугагандан кейин хамма таркади. Жаъфар Абдулазиз Махмудовга аппаратураларини йигиштиришга ёрдам берди. Шу бахонада хайхотдай залда иккаласи гаплашиб колишди.\n- Аппаратлар узингизникими?\n- Канака идора? КГБмасми ишкилиб?\n- Хужжатли кино студияси. Мен жуда куп хужжатли фильмлар ишлаганман. Курмаганмисиз?\n- Илгор пахтакорлар хакикадир-да? Бунака фильмларни ёктирмайман.\n- Нега унака дейсиз? Мен республикадан олиб кетилаётган мева-чевалар то Москва, Сибирга боргунча не ахволга тушиши хакида хам фильм килганман.\n- Нима ахволга тушаркан.\n- Ириб чириб, ундан бири етиб боради.\n- Шуни катта проблема деб юрибсизми?\n- Кичкинаяммас. Халкимиз етиштирган махсулот ириб кетса яхшими?\n- Ху, Жаъфар, пастда сизни Дадахон Хасан сураяпти. Тез тушар экансиз, - дея чакирди Бахром Гойиб исмли шоир йигит.\n- Бахром Гойиб деган шоир. У «Бирлик»нинг отини узгартириш керак, «Туркистон бирлиги» дейиш керак, деб юрибди.\n- Яхши фикр. Аммо узлари бирлашолмаётган узбеклар - козок, киргиз, туркман билан бирлашармикан?\n- Нега ундай дейсиз? - астойдил хафа булди Жаъфар, - мана, бирлашаяпти-ку! Мен Узбекистонда шундай фидоий одамлар, жонкуяр олимлар, шижоатли журналистлар борлигини илгари билмасдим. Каранг, канака гаплар буляпти.\n- Тугри... Майли, хали бу масалада сиз билан куп гаплашадиганга ухшаймиз. Бораколинг, Дадахон ака кутиб колмасин...\nЖаъфар Абдулазиз Махмудовнинг аппаратини «оёги»ни кутариб пастга тушиб кетди.\n- Ха, нима килиб юрибсиз, анови соколли оператор олдида? У ким экан? КГБмасми ишкилиб? - Дадахон ака дархол ёкадан олди.\n- Йуге, хужжатли кинодан экан.\n- Шунака дейди-да улар. Кейин илинтириб олиб онангизни Учкургондан курсатади.\n- Хей, Дадахон ака-ей, хаммадан шубхаланаверасиз. Мен сизни у билан таништираман, деб юрибман.\n- Куяверинг, кейин танишаверамиз. Сизни излаётганим, эртага Фаргонага кетяпман, - деярли шивирлаб гапирди Дадахон Хасан, - мен билан бормайсизми? Мени машинамда бирга кетардик.\nШу пайт ичкаридан Абдулла Орифов чикиб колди.\n- Ха, оксокол нима булди? «Бирлик» тузган эмишсизлар.\n- Ха, энди тузгандик. Халкка хизмат деганларидек.\n- Халкка нима килиб берардинглар?\n- Ха, энди узингиз куйлаган халкда! Халкнинг талаб истакларини хам хисобга олинсин, демокчимизда.\n- Хисобга олиб нима килиш керак экан? Ленин бовамиз мавзолейдан бошини кутариб, шапкасини олиб, сизлардан кечирим сурасинми? Билмай инкилоб килиб куйибмиз, деб? Горбачёв ракеталар калитини сизларга берсинми, манглар, каёкка караб отсаларинг, отаверинглар деб. Юртни мустакил киламиз деб югур-югур килиб, тузиб юрганмишсизлар, бизга хеч канаканги мустакиллик керак эмас, биз иттифокдан сираям ажрамаймиз - айрилганни бури ер. Москва бизнинг жонажон пойтахтимиз, биз жуда катта державамиз, - деб Дадахон акага каттик иддаолар килди ва худди уришган кишидай хумрайиб хайрлашмай хам жунаб колди.\n- Намунча? Абдулла ака билан урушиб колганмисизлар?\n- Кайдам. Узидан-узи тунини тескари кийиб юрибди. Авваллари яхши эдик.\n- Яхши булавериш керак.\n- Яхши булмай отамни молини булишармидим. Мана, сиз бор, Ботир Норбой бор. Сизлар яхши булаверинглар. Мадх килинглар.\n- Узиям яхши шоирда.\n- Яхши шоир, аммо сизларга ухшаб, ким амалда булса, шулар хакида ёзади. Якинда хамма катталарни фамилияси куйиб чикилган шеърини укидингизми?\n- Укидим, энди битта-иккита шундай шеърлар хам булади-да.\n- Ха, энди, амалда турганда шундай дейсизлар. Биз бечоралар амалда булмаганимиз учун ёзмайсизлар.\n- Хай-хай, - Абдулазиз ака, - айтинг хали сизга Дадахон ака хакида нима девдим, - деди Жаъфар уларга якинлашиб келаётган операторга.\n- Салом, Дадахон ака. Ростдан хали менга роса мактади. Хам шоир, хам хофиз, деб.\n- Сиз хужжатли киноданмисиз? - деди унинг гапига эътибор бермагандай, нибатан кичик кузлари билан синовчан бокиб, Дадахон Хасан.\n- Ха, шундай. Орол буйича фильм килмокчиман.\n- Ха майли, Худо инсоф берсин, ишкилиб, - у Жаъфарга юзланди. - Хуш, борасизми мен билан?\nУлар эртасига Рохат кули ёнида учрашишди. Йул-йулакай гаплашиб, Дадахон Хасаннинг магнитофондан таралаётган кушикларини эшитиб кетишди.\nОхангарондан утиб Ангренга якинлашганда Жаъфар суз котиб колди:\n- Шу ерда Грум деган жойда «Бирлик»ка келиб юрадиган Холхужа деган йигит бор. Учрашиб кетмаймизми.\n- Учрашсак, учрашаверамиз.\nУлар сураб суриштириб Холхужанинг уйини топишди. Холхужа озгиндан келган, кирра бурун куринишидан купрок Шерали Жураевга ухшаб кетадиган йигит уларга пешвоз чикиб, дастурхонга бор будини тукиб солди. Бор буди эса туршак, ок канд ва нондан иборат эди.\n- Ддадахон ака келган экан, бир ош еб кетмасаларинг булмайди, - деди у бироз дудукланиб (ишхоналаридаги кислород балони портлаб кетганидан сунг у шу ахволга тушганди), - Хожиакбар товукни тутиб кел.\nДадахон Хасан билан Жаъфар уни товукни суйишдан зурга тухтатишди.\n- Узи турттагина товуги бор экану, суяман деб туриб олганини каранг, узи камбагал булсаям феъли кенг йигит экан. Аммо менга турки Шералига ухшаб кетиши ёкмади, - деди Дадахон Хасан машина катта йулга чиккач. Гадонинг душмани гадо булади, деганларидай, у хам нимгадир Шерали Жураевни ёктирмас, узича, маддохлик киляпти, деб юрарди.\n- Холхужа аломат йигит. Узи сув идорасида назоратчи булиб ишлайди, рахбарлари билан уришгани уришган, уларнинг кирдикорларини ёзиб, тугри йулга соламан, деб урингани-уринган, - деди Жаъфар. - Аммо икки куннинг бирида «Бирлик»ка келади.\n- Хакикат ахтарадиганлардан экан-да, бундайлардан яхши курашчи чикади. Бирок майда-чуйда нарсалар учун бунчалик жон куйдиравериш яхши эмас.\n- Майда-чуйдаларда хам гап куп. Майда нарсаларда хакикат булса, катта нарсаларда хам хакикат булади, - билагонлик килди Жаъфар.\n- Дунёда шундай нохакликлар борки, улардан халос булинса, майда нохакликлар бархам топади, - фалсафий охангда узича гудранди Дадахон Хасан.\n- Масалан, урис хукмронлиги. Агар биз уларнинг хукмронлигидан кутулсак, хаётимиз ун карра яхши булади.\n- Мен хам шу фикрдаман...\n- Ростданми? Билмас эканман. Хоразмдан хам миллиятчилар чикар экан-да, а?\n- Миллатчи эмасман.\n- Миллатчи деяётганим йук! Миллиятчи деяпман. Кулокдаги пахтани олиб утиринг ёшулли, - кулди Дадахон Хасан. - Жа кайфиятингиз бузилмасин. Хазиллашяпман. Аслида Хоразмликларни сиздан хам кура яхши кураман. Комилжон акани устозим деб биламан. Бунака хофизлар юз йилда бир дунёга келади.\n- Холикчи? Холик? Холик хакида фикрингиз калай?\n- Яхши йигит. Миллиятчи. Аммо бироз димогдормией. Одамга юкоридан карагандай туюлади менга. Шундай караганини курсам энсам котади.\n- Менга ухшаркансиз. Мен хам узини катта олганини курсам, бир пасда уришиб коламан.\n- Сиёсатчи деган, ундай булиши керак эмас. Хадеб уришавериш ярашмайди. Сиёсатчи артистга ухшаши керак. Артистни хамма яхши куради, каттаям, кичик хам, яхши хам, ёмон хам. Шунда у президент булади, юрт бошкаради. Юрт бошкарадиган одамнинг бети калинрок булгани маъкул. Онасини суксанг хам индамай тураолиши керак. Мухаммад Холикда шу хислат борга ухшайди.\n- Кайдам, мен билан бир пасда уришиб колади-ку! Сизга ухшаб хаммани КГБ аъзоси, деб уйлайди.\n- Узи аслиям шунака-да, хар бир идора, хар бир махаллада бу ташкилотнинг аъзолари учрайди.\nУлар узларича, иккаласига хам таниш одамларга характеристика бериб, гийбатлашиб кетишди.\n- Узбек шу-да, - деди Дадахон Хасан, - иккита узбек бирлашиб колса учинчисини гийбатини килади. Тагин узича, бу одатини оклаш учун «Гийбат сухбатнинг гули», деб макол хам тукиб куяди.\n- Мен гийбатчи эмасман, - деди Жаъфар бу гапни узига айтилган деб хисоблаб. - Сизга нима десам Холикнинг узига хам айтавераман. - У шундай, деб Холик билан ораларида булиб утган майда-чуйда жанжалларни сал бадиийлаштириб айтиб берди. Жаъфарнинг шу хил хикоялар билан узини хам билдириб-билдирмай макташ одати борлигини Дадахон Хасан сезиб колди. Аммо истихолага бориб узига айтмади.\nКун пешин булганда улар Куконга кириб боришди.\n- Биз энди Кукондан бирон «тирик жон» топиб, уни «Бирлик» гоялари билан сугориб, Курултойгача бошлик килиб тайинлаб кетишимиз керак.\n- Бир пасда кандай сугорамиз гоялар билан.\n- Сугорамиз. Утирган жойингизни шундок кутаринг. У ерда мурожаатнома бор. Шуни укитсак узи куп нарса аён булади.\n- Ха, - деди Жаъфар - Менга билдирмай, Мурожаатномани устига утиргизиб келаётган экансиз-да?\n- Фазлиддиннинг уйига борамиз, у бу ерларни паст баландини билади, - деди Дадахон Хасан Жаъфарнинг аскиянамо гапига эътибор бермай.\nОмадлари келиб, Фазлиддин уйида экан. Салом-алик килиб бир пиёла чой ичар ичмас, Дадахон Хасан унга мурожаатномани тутказди.\n- Сизлар излаган одам бор, у Низомиддин Ахмедов, - деди Фазлиддин уларнинг максадларини тез англаб.\nНизомиддин дегани уртадан паст буйли, кора туридан келган йигит экан, истараси иссик, кузлари ёниб турган бу йигит Тошкентда шундай фронт тузилганини эшитган, оркаваротдан узи хам тулик билмаган фронтни таргиб килиб юрган экан. Дадахон Хасандай одам бу ишга бош кушганидан, узини излаб келишганидан хурсанд булди.\n- Сиз, Халк Фронтининг Кукон шахри буйича рахбарисиз, атрофингизга узингизга ухшаган фаолларни йигиб, гаплашиб туринглар, ишончли одамларни тупланг, тагин КГБ-МГБ аралашиб колмасин. Тошкент билан дойимий алокада булиб туринглар, - тайинлади Дадахон Хасан унинг кулига «Бирлик» штабининг телефони ёзилган когозни бераркан.\nОфтоб уз ётогига ботаётганида улар Олтиарикка кириб боришди. Дадахон Хасан тугилиб усган ховлига етиб келишганда бир пасда атрофга одам тулиб кетди. Ака-укалари, кариндош-уруглари, куни-кушнилар узида йук хурсанд. Афтидан, уларнинг аксарияти Дадахон Хасанни каттик хурмат килишар, куйгани жой топишолмасди. «Дадахон келди», «Дадахон ака келди» деган овозлар гох кучадан, гох дахлиздан эшитилар, куп утмай икки-уч киши кириб келар, улар билан омонлашишар, бирлари оз, бирлари купрок муддат утириб колар, куплари «бизникига хам утинглар», деб таклиф килиб чикиб кетишарди.\nБир пайт Салимжон деган кушнилари халлослаб кириб келди.\n- Дадахон! Сизни Худо етказди, эртага углимни уйлаяпман. Кушничилик хаки, бир хизмат килиб берасиз, энди.\n- Хуп, ака! Хизмат биздан, факат бошка артистларнинг нонини яримта килиб куймасам булди.\n- Йук, артистларнинг нони хамиша бутун. Махалланинг йигитлари - узингизнинг шогирдларингиз - утказишмокчи эди. Сизни менга Худо етказди. Туйни бир кизитиб берасиз энди.\nДадахон Хасан туйни кизитишга ваъда бериб ичкарига онасининг олдига йул олди.\nЭртасига чошгохданок Салимжон ака уларни уйларига олиб кетди. Дадахон Хасан, Жаъфар, Фазлиддин туйхонанинг бир чеккасига куйилган сурида гангур-гунгур сухбат куриб, нонушта килишди. Сухбат нимадан бошланишидан катъий назар, хозирги ижтимоий-сиёсий ахвол, халкнинг келажаги, «Бирлик» киладиган ишлар хакидаги бахсларга айланиб кетар, уччаласи хам, гуё Узбекистоннинг такдири уларга колгандай куйиб-пишиб гап уктиришарди.\nТуй бошланиши арафасида кизик бир вокеа юз берди. Хар хил ишлар билан ивирсиб юрган одамларни оралаб мелиса кийимидаги бир одам кириб келди. Дадахон Хасан билан сурашганида у шу ерлик Мухаммад Расул деган одам эканлиги маълум булди. У сурашар-сурашмас, узи хозир Тошкентдан келганини, у ерда «Бирлик» халк харакати тузилганию унга узи аъзо булганини, «Бирлик» Курултойида катнашиб келаётганини айтди. Дадахон Хасан ва Жаъфар маълум муддат анграйиб колишди. Уларнинг кузларида: «Нахотки, бизни бу ёкка юбориб, узлари Курултой утказишган булса?» деган савол акс этган эди.\n- Шунака денг, Сиз хам Курултойда катнашдингизми? - усмокчилади Дадахон Хасан.\nМухаммад Расул эса бу гапини яна такрорлади, узининг «Бирлик»ка аъзо булганининг далили сифатида, Харакат гувохномасини хам курсатди.\n- Ха, энди, Сизларда хамма уюшмаларнинг хужжатлари бор-ку, - ярим хазил гап килди Дадахон Хасан ва Жафарни кучага имлаб, узи хам урнидан турди. Туй эгасига «хозир келамиз», деб машинага утириб, иккаласи Олтиарик туман марказига йул олишди.\n- Курдингизми, огайниларингизни. Биз билан Сизни бу ёкка юбориб узлари Курултой утказишибди. Уларнинг кулидан хамма нарса келади. «Бирлик»ни мен тузган булсаму Курултойни улар утказишса, инсофданми шу!? - Дадахон Хасан бу хабардан астойдил хафа булди.\n33-78-56 ракамини териб, «Бирлик» штабига кунгирок килишди. Телефон гушагини Рауф Парфи олди. Дадахон Хасан Курултой утган-утмаганини суради.\n- Сизсиз кандай Курултой утади, кай ерларда юрибсиз бугун, мен рахбарсиз колиб кетдим-ку! - узига хос эркалик билан гапирарди дарвеш шоир. У ичкиликни яхши курар, камхарж булганлиги учун булса керак, таниш-билиш, ошно-огайнилари куриниб колса, «рахбармисиз» деб сураб куярди. Бу унинг бугунги утиришга хомийлик киласизми, дегани булиб деярли барча тушинар ва дарвеш шоирга бажонидил, «рахбарлик» килар, бундан узлари хам завкланишарди.\n- Манга каранг, шу бугун кечкурунги поездга чикингда, Олтиарикка етиб келинг. Мана, Жаъфарбой хам шу ерда, Сизга бир ой рахбарлик киламан.\nДадахон Хасан Жаъфарга кузини кисиб телефон гушагини куйди. «Хайрият» деб куйди. Жаъфарнинг «Рауф ака келарканми?» деган саволига, «Келмай кайга борарди, рахбар буламан, десанг, Хиндистонга хам учиб боради», деди ярим хазил охангида.\n- Демак, мелиса бизни алдабди, - деди уз-узига гапиргандай. Сунг эса, - демак куда томон бизнинг бу ерга келганимиздан хабардор, - деб куйди. У «куда томон» деганда КГБни кузда тутар, хар гал бу сузни айтганда аллакандай ижирганиб куярди.\nТуй эгаси уларни эшик олдидаёк кутиб олиб, хофизлар - Дадахон Хасаннинг шогирдлари утирган сурига таклиф килди. Ёш хофизлар уринларидан туриб, Дадахон Хасанга, у катори Жаъфарга хам алохида фаргонача эхтиром курсатишди: кучоклашиб куришиб, калин курпачалар устига утказишиб, бир неча дакикагача кулларини куксиларига куйиб хол-ахвол сурашишди.\n- Уста, узингизни келганингизни эшитиб хурсанд булдик, бошлаб берасиз, деб кутиб утирибмиз.\n- Рахмат, узларинг бошлайсизлар, биз бир томони кушни, бир томони мехмон. Кейинрок навбат берсанглар, бир жуфт айтармиз, навбат бермасанглар айтмай куявурамиз, - деди Дадахон Хасан.\nТуй кизиб, оби зам-замдан отиб олган ёшлар хам «киза бошлаганда» уз ваъдасига асосан Дадахон Хасан даврага чикди. Уни юртдошлари узок олкишлашди. «Оббо, качон булар чапак чалиб, урисчасига олкишлашни йукотади?» уйлади ичида Дадахон Хасан.\n- Бирдарлар, аввало, чапак учун рахмат. Аммо, биз чапак олгани келганимиз йук... - У туй эгаси шаънига икки огиз илик гап килгач, сузни «уйгониш»га боглади. - Эрталаб уйгонганимиздан бери шу ердамиз. Биродарлар, эшитдингларми, йукми, узбек хам бизга ухшаб, уйгониб колди. - Шу тарика у Тошкентда «Бирлик» халк харкати тузилгани, фаоллар шижоат билан ишлашаётгани хакида сузлади. Ортидан «Кузингни оч узбегим, уйгон энди, ён энди» дея хониш бошлади. Хофиз: «Кушил бизнинг сафларга, майли кетса, жон энди», деганида Жаъфар кузларидан тиркираб ёш чикканини узи хам билмай колди. У 7 ёшлигидан отасиз, етим усгани туфайлими, кунгли уксик, бирон яхши гап эшитса хам, ёмон гап эшитса хам кузларида ёш айланарди. Кулидаги Тошкент сувидан хуплаб юрагидаги утни босмокчи булди. «Кандай зур хофиз! Шеър узиникимикан? Нахотки шундай замонга мос, халкни уйготадиган шеърлар ёза бошлаган булса? Матбуотда чикаётган шеърлари бундай зур эмаску?! Куйни каранг, куйни, одамни сел килиб юборадия?! Ха, узининг шеъри!»\nУ шу уйларни бошидан кечираркан, бир йилча олдин ёзувчилар уюшмасида булиб утган мушоирани, унда куплар катори Дадахон Хасан хам шеър укиганини, олкиш олганини, ушанда, Мухаммад Холикка Дадахон аканинг шеърлари узига ёкканлигини айтганда, «Зур, якинда уни Ёзувчилар уюшмасига оламиз», дея фахланиб сузлаганини эслади. «Дадахон ака усяпти. Кураш уни тоблаяпти». Хаёлидан утган сузлардан нимагадир, узи хам уялиб кетди. Бу пайт хофиз «Узингга ут куйма факат сингилжон» дея бузлаётганди. Жаъфар ичкиликни ёктирмаса хам олдида турган оби замзамдан куйиб, икки кадах ичди.\n- Хаётимиз азоб-укубатдан иборат булмаслиги керак. Сингилларимиз узларига ут куймаслиги керак. Биз хам бошкалар катори бахтли, фаровон яшашга хакимиз бор. Биз хам Абдулла Орипов айтганидай, халк булайлик, бирлашайлик.\n- Дуст! Яша Дадахон! Ашулангни айт, - бакирди Мухаммад Расулнинг олдида утирган афтидан ширакайф бир киши.\nУнинг гапига парво килмаган Дадахон ака худди митингда сузлаётгандек халкнинг гамини уртага сочиб тукарди. Нихоят у сузига якун ясади:\n- Бизнинг райкомларимиз эса, халкнинг додига кулок тутиш урнига маишат билан, курортма-курорт юриш билан оввора.\nЖаъфар Дадахонни бор вужуди кулокка айланиб эшитар, унга халк кузгалиб кетиб, хозир райкомларни ёкасидан оладигандай туюларди. Халк орасида хофизни жон кулоги билан тинглаётганлар булса-да, аксарият кисми олдидаги овкатни чайнаш билан оввора эди...\nНихоят чарчаган, бушашган Дадахон Хасан Жаъфарнинг ёнига келди.\n- Койилман, Дадахон ака! Юрагингизда шунча дард борлигини билмас эканман! - уни кучоклаб упди, Жаъфар. - Унинг кузларидан ёш окарди.\n- Ия, шунчалик таъсирчанмисиз? Озгина ичибсизми?\n- Кандай ичворганимни узим хам билмай колдим.\n- Куйинг бу уриснинг арогини. Жа, ичгингиз келса, кимиз ичинг... Таъсирчан булганингиз яхши, аммо, йигламанг. Мен ертулада ётганда йигламаганман. Аммо юрагим йиглайди, дод дегим келадию, ичимга ютаман.\n- Йулдош Эшбекнинг бир шеъри бор. Она ва бола бури хакида.\n- Хуллас, она бури томогидан, бола бури оёгидан ук еди. Боласига она бури шундай деди: Оксама, мана куряпсанку, чопяпман мен бугзимдаги конни ичимга ютиб, оксама, оксаганингни куриб колса, оркангдан келаётганлар тухтамайди, деган мазмунда.\n- Яхши шеър экан. Шеър халкни уйготишга хизмат килиши керак. Сиз танкидчи, журналистлар шеър бахона узларингни йуналтирувчи гапларингизни айтишларингиз керак. Менга фалон шеърнинг фалон жойида пистон суз нотугри ишлатилган, деган такризлар мутлако ёкмайди...\n- Тугри, халкни уйготувчи шеърлар хакида халкни харакатга келтирувчи маколалар ёзиш керак! Масалан, Сизнинг шеърларингиз хакида.\n- Ана, энди узингизга келдингиз, ман билан юрсангиз анча аклли булиб коласиз, - ёлгондакам куз кисди, Дадахон Хасан.\nЭртасига Рауф Парфи Олтиарикка етиб келди. Шу тарика «Бирлик»нинг махаллий таянч гурухларини тузиш ва уларнинг рахбарларини тайинлаш ишлари бошланиб кетди. Маргилонга бориб у ерда Фаргона политехника институти доценти Абдухалим Мирзаахмедовни, Фаргона вилояти буйича Тарих музейи ходими Бахром исмли йигитни, Наманган вилояти буйича драматург Абдулла Жабборни, Андижон вилояти буйича Бокибиллони раисликка тайинлаб, узлари Тошкентга кайтишди.


Яна 270 та радар ўрнатиш жойи кимошди савдосига қўйилди — Sof.uz\nЯна 270 та радар ўрнатиш жойи кимошди савдосига қўйилди\n8.10 11:31 107 Ўзбекистон\nОнлайн кимошди савдосига чиқарилган радар ва камералар ўрнатиш майдончалари сони ўсди, дея хабар қилди Spot нашри E-auksion маълумотларига таянган ҳолда.\nҲозирда 270 та янги лот мавжуд. Тошкентда 13 та манзил аукционга қўйилди. Энг кўп участка Тошкент (72) ва Бухоро вилоятларида (43), энг ками эса Хоразмда (1) сотувга чиқарилган.\nҲар бир лот учун охирги икки йил ичидаги транспорт оқими ва аниқланган йўл ҳаракати қоидабузарликлари тўғрисида маълумот берилади. Шу йўл билан ушбу участкадаги қонунбузарлардан тахминий даромадни ҳисоблаш мумкин бўлади.\nБу каби лотларга бўлган талаб юқори. Савдолар вақтида нархлар бир неча ўн баробарга ўсиши мумкин. Масалан, июль ойида Хоразмда бир участка 40 млн сўм ёки бошланғич нархидан 27 баравар қимматроққа сотилди.


“Аҳмоқлик Аллоҳнинг қаҳридур” « Ўзбекистон Халқ Ҳаракати\n“Аҳмоқлик Аллоҳнинг қаҳридур”\n06 August 2016 - 6:30\nТАРИХИ МУҲАММАДИЙ — 70\nДАВМАТУЛ ЖАНДАЛ ҒАЗОТИ\nҲижратнинг тўртинчи йили охирларида Расулуллоҳга хабар келдиким, Давматул Жандал деган жойда турган одамлар йиғилишибдур, буларнинг мақсадлари эрса Мадинага ҳужум қилмоқдур. Бу хабар келгач, Расулуллоҳ минг кишилик аскар тузиб, йўлга тушдилар. Бу ер Мадинанинг Шом тарафида бўлиб, ўн беш кунлик йироқликда эди. Ўткинчи йўловчиларга тўсқин кўрсатиб, аларга кўп зулм қилмоқда эдилар.\nДушманга билдирмай аларни босиш учун, кундузи яшириниб, кечаси юрдилар. Шундоқ қилиб, Ислом аскари душман устига етиб бориб, тўсатдан аларга ҳужум қилди. Нима қилишларини билишолмай, ўз бошларини олиб қочишга аранг улгурдилар. Бутун мол–чорваларини ўтлоқда қолдириб, ўзлари эса ҳар қаёққа тарқалиб қочдилар. Алардин қолган бутун нарсалар ўлжага тушди. Душман томонидан ҳеч қандоқ қаршилик кўрилмай, Мадинага саломат қайтдилар.\nШу қайтишларида Физор қабиласининг раиси Уяйна ибн Ҳисн Расулуллоҳга учрашиб, ўртада келишим бўлди. У чоғда бу қабила кишилари динга кирмаган эдилар. Расулуллоҳ бу одамни «Аҳмақул мутў», яъни, «обрўйлик аҳмоқ», дер эдилар. Халқ ичида шундай одамлар билан ҳам муросани мадора қилмоқ лозимдур. Шунинг учун Расулуллоҳ бу одам билан сулҳ тузиб, муроса қилиб, бутун умматлари учун бир тузук (қонун) қолдирдилар. Бу билан муроса қилганликдан, чорва молларини ўтлатмоқ учун Мадинадан ўттиз олти мил узоқдаги бўш ётган ерлардан ўтлоқ жой кесиб бердилар. Ўз ерларида шу йиллари ёмғир ёғмай, қуруқчилик бўлган эди.\nРасулуллоҳнинг бу қилган яхшиликларини улар билмадилар. Бу жойга келишиб, от-улоқ, ориқ туёқлари семиргандин кейин Расулуллоҳнинг соғин туяларини ҳайдашиб, ўз ерларига қочишиб кетди. Бу воқеани ўз ўрни келганда яна баён қилурмиз, иншоаллоҳ. Шул киши ҳақида бу ҳадисни айтганлар:\n«Инна шарраннаси ман таракаҳуннасу иттиқоа фаҳшиҳи». Яъни: «Одамлар ичида энг ёмон киши шулки, унинг уятсизлиги, оғзи бузуқлигидан кишилар ҳазар қиладилар, зиён етмасин деб уни ҳурмат қиладилар. Энг ёмон одам шулдур», дедилар.\nЭнди бу жойда Пайғамбаримизнинг у киши ҳақида «обрўйлик аҳмоқ» деган сўзларидан илҳом олиб, бу ўринда, ўқитувчилар учун бир неча фойдалик сўзлар ёзиб қолдиришни лозим топдим. Албатта, шуни билмак керакким, инсон оламига берилмиш неъматлар ичида энг улуғи ақл неъматидур. Шунга ўхшаш, оламда борлиқ балолар ичида энг ёмони аҳмоқлик балосидур. Бундай зиёнлик ёмон нарса дўзахда ҳам йўқдур. Агар киши ақлини ҳақлик йўлида ишлатар экан, у киши фаришталик мақомига етиб, балки пайғамбарлар каби улардан ўтиб комил инсон бўлиши шубҳасиздур. Агар одам аҳмоқлик йўлига кириб, ҳайвонлик сифатига берилар экан, шайтонга қул бўлиб, дўзах ўтига ем бўлишига шак йўқдур. Дунё яратилгандан бошлаб, ноҳақ тўкилган қонлар, еру-кўкка гуноҳи сиғмайдиган инсонларнинг қилган зулм-хиёнатлари барчаси шу аҳмоқлик орқасидан юзага чиққан ишлардур. Агар киши бировни: «Худо сени аҳмоқ қилмасун, аҳмоқларга йўлдош қилмасун», дер экан, уни энг улуғ олқишлаган бўлур. Шунинг учун Жалолиддин Румий «Маснавий шариф» китобида айтмишдур:\n«Зи аҳмақон бигуриз чун Исо гўрихт», яъни: «Исо пайғамбар аҳмоқлардин қочди, сен ҳам шунингдек улардин қочгил, чунки бутун дунёда бор бузуқлик ишлар, ноҳақ тўкилган қонларнинг барига шулар сабабдур», деган бўлур. Бу байтнинг китобда ҳикояси бордур.\nШундоқки, бир куни Исо алайҳиссалом бир неча аҳмоқ одамларни кўриб, улардин юз ўгириб қочдилар. Анда шогирдлари: «Ё, Расулаллоҳ, сизнинг муборак нафасингиздан қанча кўп туғаси (туғма) гунглар, карлар шифо топдилар. Сизнинг қўлингизда Худо изни билан бир неча ўликлар ҳам тирилди. Шундай бўлгач, бу аҳмоқларга бир дам урсангиз, булар ҳам шу аҳмоқлик балосидан қутулиб қолсалар яхши бўлур эди», дедилар. Анда Исо алайҳиссалом «Менинг нафасим Аллоҳ изни билан ўликларни тиргиза олар. Ҳар қандоқ дардманларга шифо бағишлар. Аммо аҳмоқ одамларга таъсир қилмас. Чунки аҳмоқлик Аллоҳнинг қаҳридур», дедилар.\nМана шунга ўхшаш, ҳозирги кунларда, яъни ҳижрий 1380, мелодий 1960 йилда ер усти бутунлай шу аҳмоқлар қўлига кирди. Динсизлик, даҳрийлик балоси бутун дунёни қоплади. Ислом ҳукумати, Ислом мамлакати дейишга икки Ҳарамдан бошқа ҳеч бир жой қолмади. Аллоҳ юборган пайғамбарлар кўрсатган тўғри, ёруғ йўлдин дунё халқи бутунлай четга чиқдилар. Кўзлари кўр бўлгач, бу кунги маданиятнинг маърифат нурлари юрар йўлларини ёритмади. Топган илму-ҳунарларини халққа фойда берарлик қилиб ишлатмадилар, балки инсонларни қириб, йўқотарлик, бутун оламга ҳалокат етказурлик энг даҳшатлик қуролларини тайёрладилар. Пайғамбаримиз айтганларидек, дунё илми кундан-кунга ривожланиб, тараққий топди. Аммо дин илмини билган, бутун мамлакатда бир-икки, деб саналиб қолди. Инсон оламида ҳақиқий маданиятга етиш учун бу икки илм арқоқ ўриш каби бир-бирига қаттиқ боғланиши лозим эди. Чунки Қуръонда келган бу оят бизнинг сўзимизга очиқ далилдур:\n«Раббана атина фид-дунё ҳасанатан ва фил ахирати ҳасанатан ва қина азобаннар», яъни: «Эй бор Худоё, бизларга бу дунё, у дунё, ҳар икки дунёда яхшилик бергил ва ҳам дўзах азобидан асрагил», деган бўлур.\nАллоҳ таоло бу оятда ҳар икки дунёнинг яхшилигини сўрашни бандаларига буюрди. Бу давлатга етиш йўлларини уларга ўзи кўрсатди, дунё давлатини қўлга киритиш учун илм ўрганишга буюрди. Охират яхшилигига етиш, дўзах азобидан қутулиш учун динни ушлашга амр қилди. Илм ўрганиб, табиат асрорини очишга асбоб (сабаб) қилиб, ақл-идрок берди. Динни ўргатиб, иймон-инсоф йўлларини билдириш учун пайғамбарларини юборди. Ҳар илмнинг, ҳар фаннинг моҳир олим устозлари ҳар шаҳарда юзлаб, минглаб топилишлари мумкин. Аммо улар ичида халқ учун қайғурган оқил, доно одамлар кам топилур. Илм тараққий қилганликдан агар аҳмоқ қўлига тушар экан, бутун оламни хароб қилғудек энг даҳшатлик қуролларни шу олимлар ўйлаб чиқардилар. Нодонлар қўлига қурол топширмоқ, маст-мажнунлар қўлига ўт бермоқ кабидур. Булар эса бир куни бутун оламга ўт қўйиб юборишдан ҳам тоймайдилар.\nСўзнинг хулосаси, ҳақиқатнинг тўхтаган жойи шулки, Аллоҳ бир бўлгандек, унинг кўрсатган йўли ҳам бирдур. У эса Муҳаммад алайҳиссалом келтирган Ислом динидур. Аллоҳнинг минг бир оти бордур, анинг бир исми Аҳаддур. Шунинг учун «Қул ҳуваллоҳу аҳад» ояти ила бошлагувчи сура Қуръонда келмишдур.\nПайғамбаримизнинг исмлари эса Аҳмаддур. Аллоҳ Аҳад, ўзи кўрсатган ҳақ йўлига бутун инсонларни бошлаш учун ҳабиби Аҳмадни йўлбошчи қилиб юбормишдур. Энди, инсонлар Худо юборган йўлбошчилари Муҳаммадга эргашиб, анинг йўлига кирар эканлар, бу дунёда роҳатда яшаб, охиратда жаннатга киргайлар. Агар шундай бўлмас экан, ундай одамлар майли, бошқа дин тутсин ёки тутмасин, бу дунёда қўллари ишдан бўшамайди, кўнгиллари ғамдин чиқмайди. Қиёматга қолмасданоқ, ўлишлари билан ўзларини дўзах ичида кўрадилар. Қуръон ҳукми, Ислом эътиқоди шулдур. Аҳмоқ одам устида пайғамбаримизнинг айтган қутлуғ сўзларидан илҳом олиб ўқигувчиларга, шу қадар сўзларни айтиб ўтдим, иншааллоҳ, фойдасиз бўлмас. Яна ўз сўзимизга келайлик.\nРасулуллоҳ соллаллоҳу алайҳи васаллам бу сафарларидин қайтиб рабиул охирнинг йигирмаларида саломат Мадинага кирдилар. Сафарда эканликларида ансорлар раиси Саъд ибн Убоданинг онаси вафот топмиш эди. Мадинага келгач, ё Расулаллоҳ, онам учун садақа қилсам, қайси нарса савоби кўпроқ бўлғай, деб сўради. Анда Расулуллоҳ ташналарга сув бермакдур, дедилар. Саъд разияллоҳу анҳу бу сўзни англағач, Мадинада бир қудуқ қаздирди. Савобини онасиға бағишлаб, сувини вақф қилди.


09:12 / 16.12.2013 | Shohjahon | 1909\nБу сайт Ўзбекистондаги бутун Исломиятга жуда катта хизмат қиляпти. Албатта бунда сизнинг ҳизматингиз беқиёсдир. Бу сайт нафақат мени қийнаётган саволларга жавоб берибгина қолмай, балки илмимни мустаҳкамлашимда жуда катта ёрдам бераяпти. Саволларни ва уларга берилган жавобларни ўқиш билан илм оляпман. Лекин эътибор бериб қарасам, одамлар бераётган саволларнинг кўпи жуда оддий бўлиб, уларнинг жавоби сизнинг китобларингизда аниқ равишда ёзилган экан. Сиз Исломиятга жуда кўп хизмат қилгансиз, жуда кўп фойдали китоблар ёздингиз. Чорсудаги китоб дўконингизга кирганимда, хайратга тушдим. Сиз шунча нарсани бизга ёзиб қўйибсизку? биз эса бўлар-бўлмас саволлар бериб сизни вақтингизни оляпмиз. Очиғи сизга берган саволларимдан уялдим, сизга бериладиган саволнинг савияси ҳақида ўйладим. Жуда саёз. Шундай бўлсада, бу саволларни жавобсиз қолдирмаганингиз учун сизга катта раҳмат. Устоз, мен илм ўрганмоқчиман. Бу ишда менга йўл кўрсатинг. Яъни мен нима қилишни билмайман. Яъни қайси китобдан бошлашим керак. Китобларингиз жуда кўп, баъзи бир китобларни асл моҳиятини англаш учун маълум даражада Исломий илмга эга бўлиш керак. "Тафсири Ҳилол" ни янги нашри чиқибди. Шу китобдан бошласам тўғри бўладими?\nНима бўлса ҳам китоб ўқиган яхши. Аввал намоз, рўза, закот, каби фарз амалларни, шахсий ҳаётга керак бўладиган таълимотлари бор китобларини ўқиб, кейин бошқаларини ўқишга ўтса яхши бўлади. Сиз айтган мулоҳазалар жуда ҳам тўғри. Аммо кўпчилик бунга эътибор бермайди. Баъзилар ёш болалар ҳам биладиган нарсаларни сўрайди. Бошқалар китоб ўқишдан кўра арзимаган нарсани ҳам сўраб оламан деб яшайди. Баъзилар фита учун савол беради. Айниқса бемазҳаб бузғунчилар бу ишни кўп қилишади. Ҳозир уларга ўзини худосиз деб эълон қилган атеистлар ва ғарбпараст “демократ”лар қўшилишди. Аллоҳ таоло уларнинг фитнасидан бандаларни асрасин. Сизга самимий ташаккурлар.\nЎғрининг қўли кесилиши ҳақида\nКомпьютерда расм чизиш\nДам солдиришми, ёхуд фолбинлик ва сеҳрми?\nЧилим тайёрлаб берувчи


Руфат Рисқиев: ‘Мухлисларимга катта раҳмат’ - BBC News O'zbek\nРуфат Рисқиев: ‘Мухлисларимга катта раҳмат’\nКуни-кеча оёғида жарроҳлик амалиётини ўтказган ўзбекистонлик донгдор боксчининг касалхонадан Би-би-си Ўзбек Хизмати билан суҳбатида айтишича, ҳозир аҳволи анча яхши ва оғриқлари ҳам деярли босилган.\nЎзбекистондан душанба куни олинган хабарлардан қорасон бошлангани сабаб, шифокорлар Руфат Рисқиевнинг бир оёғини тиззасидан пастини кесиб ташлашга мажбур бўлишгани аён бўлганди.\nМаълум бўлишича, ҳаваскор боксда ўз вазн тоифасида собиқ жаҳон чемпиони, Ёзги Олимпиада Ўйинларининг илк совриндори бўлган ўзбекистонлик бу боксчи жарроҳлик амалиётини пойтахт Тошкентдаги 16-касалхонада ўтказган.\n“Саломатлигимга билдирган қизиқишлари учун, авваламбор, мухлисларимга катта раҳмат. Мана шу жарроҳлик амалиётидан кейин уч-тўрт кун ҳаммаёғим жудаям ёмон оғриди-да...Ўрнимдан туролмасдан ётдим. Мана, ҳозир икки-уч кундан буён яхши ухлаяпман. Оғриқ ҳам оз. Худо хоҳласа, тузалиб кетаман. Шифокорларга ҳам раҳмат, қўлларидан келган ҳамма ишни қилишаяпти. Ҳозир оғриқ йўқ ҳисоби”, - дейди Руфат ака Рисқиев.\nУ кишининг айтишича, жарроҳлик амалиёти ҳам яхши ўтган.\n“Шифокорларга катта раҳмат. Улар бўлишмаса, мен нима қилардим”, - дейди суҳбатдошимиз.\nРуфат ака Рисқиевнинг айтишича, ўзининг касалхонада экани, жарроҳлик амалиётини ўтказганига оид хабарни эшитган кимки бор, ҳозир йўқлаб, яхши тилаклар билдириб кетишаяпти.\n2 октябр куни 67 ёшни қаршиловчи ўзбекистонлик бу донгдор боксчи ҳозир нафақада.\nАммо у кишининг айтишича, оёққа туриб кетиши билан, агар, лозим бўлса, бокс соҳасида бундан буёғига ҳам ўз кўмагини аямайди.\n“Жаҳонда, Оврўпода мухлисларим борлигидан бошим осмонга етди. Мен ҳозир учиб юрибман. Жуда хурсанд бўлдим. Ҳаммасига раҳмат. Соғ-саломат бўлишсин. Омад ёр бўлсин. Барчангизга яна бир бор раҳмат”, - дейди суҳбатимиз сўнггида Руфат ака Рисқиев.\nРуфат Асадович Рисқиев 1949 йилнинг 2 октябрида Тошкент шаҳрида дунёга келган. Бокс билан шуғулланишни 14 ёшида бошлаган.\nЎзбекистон Давлат жисмоний тарбия институтини тугатган.\nТаниқли боксчи рингда аъло даражадаги кураш тактикасини намойиш қилган.\nҲар иккала қўли билан ҳам аниқ зарба беришга қодир бўлган Руфат Рисқиев аксарият ҳолларда ўтказган жангларида муддатидан илгари ғалаба қозонган.\nУ ҳаваскор боксчиларнинг 1974 йилда бўлиб ўтган илк Очиқ чемпионатида иштирок этиш бахтига муяссар бўлган боксчилардан биридир.\nТаниқли боксчи АҚШ, Австрия, Бўлғористон, Можаристон, Польша, собиқ Чехословакия, собиқ Югославияда ўтказилган халқаро турнирларда ҳам иштирок этиб, ғалаба қозонган.\nРуфат ака Рисқиев жаҳон бокси афсонаси марҳум Муҳаммад Али билан шахсан кўришиш бахтига муяссар бўлган ўзбекистонлик биринчи ва ягона боксчи ҳам бўлади.\nУ киши СССРда Хизмат кўрсатган спорт мастери, "Ҳурмат Белгиси", "Буюк хизматлари учун" ва "Эл-юрт ҳурмати" фахрий унвон ва орденлари совриндори саналади.\nРуфат ака Рисқиев ҳаваскор рингда ўзининг маҳорати билан "Тошкент йўлбарси" лақабини қозонган боксчи бўлади.


Дадажон, бошимизга не кунларни солдингиз? | Бир пиёла чой\n← Хотирани яхшиловчи биологик бирикма маълум қилинди\nИнсон эркинлигига таҳдид →\nДунёнинг ишлари ғалат. Бошингга мушкулот тушганида, қийинчиликлар олдида лол қолганингда, гўёки бу савдолар гирдобида бутун умр қолиб кетадигандек тушкунликка тушасан. Кўзингга ҳамма бахтли, фақат сен бахтсизга ўхшайсан. Лабинг табассумга бормайди. Юзида жилмайиш кўринган кишиларга ҳавас билан термуласан. Қачондир кулишни, дилдан қувнашни истайсан. Аммо қувонч энди сенга яқин келмайдигандек тушкунлик бутун умр ёқангга ёпишиб олгандек бўлаверади. Дадажон, болалигимда уйимизда кунда кунора бўладиган жанжаллар оқибатида мен ана шундай тушкун хаёлларга асир бўлиб қолган эдим…\nДадажон, Сизни ва изтироб, кўз ёши ва қайғуга тўла болалигимни эсласам ҳаётимга бугунгидек ёрқин ранглар кирмасидан аввалги тушкун чоғларим кўзларимни ёшлайди. Сиз сабабли, сизнинг бувимга, аяжонимга, оиламизга ва биз болаларингизга берган озорларингиз туфайли мен, тўғрироғи биз фарзандларингиз кўнгли ярим, ўксик бўлиб ўсдик. Ота-она фарзанд тақдирига дахлдор экан. Ота-онанинг ҳар бир иши, амали фарзанди ҳаётига акс солмай қўймас экан. Болалигимизда қилган ишларингиз, аямни дўппослашингиз, насиҳат қилишга уринган бувим-онагизни камситишингиз, оғзимиздаги ошни ҳам тортиб “нон дўст” ўртоқларингизга беришингиз, ҳатто нонушта маҳали ҳам ароқ ичиб мастликда дилхираликлар қилишингиз, ҳамма-ҳаммаси бир бўлдию, ўн беш ёшлигимда бизни- аёлингиз беш фарзандингиз ва сизни дунёга келтирган онангизни уйдан ҳайдаб солганингиз бир бўлди…\nДадажон, одамлардан уяламан. Негалигини биласизми? Сабаби сизнинг шунча айбингиз, хатоингиз борлигини билганим учун. Одамлар “мана фалончининг қизи, бунинг дадаси қиморвоз, ароқхўр, онасига қўл кўтариб оқ бўлган, аҳли аёли ва фарзандларини хору зор қилган кимса” дейишларини ўйласам, уят ва хижолатдан қора терга ботаман. Дадажон, нега бундай бўлди ҳаётимиз? Нега? Сиз обрўли кишиларнинг фарзанди эдингиз, амакиларим, аммаларим кўрганлар ҳавас қиладиган кишилар эди-ку. Нега қинғирликларнинг шоҳи-шайтон сизга бунчалик ёпишиб олди? Нега ҳар қадамингизда сизни хато олқишлади, дадажон? Нега хатоларингиз туфайли фарзандларингизга азоб бердингиз? Ахир, фарзанд одамзодга омонат сифатида бериладику! Нега Аллоҳнинг сизга туҳфа этган жаннат райҳонлари- фарзандларингизни бунчалик хор қилдингиз? Ахир биргина тирноққа зор кишилар озми бу дунёда…\nЎшанда сиз бизни кўчага ҳайдаб солганингиздан кейин тоғамларникидан паноҳ топдик. Аямга раҳмим келарди. “Чиғириқ”қа бир ўзимас, беш бола ва қайнонасини ҳам етаклаб қайтган аяжоним келинойиларим олдида бош кўтаролмай қолдилар. Кейин… кейин шафқатсизлигингизнинг яна бир қурбони опам бўлдилар. Аям беш бола билан тоғамга тирик товон бўлиб яшашдан ор қилиб, биринчи келган совчига ҳали ўн еттига ҳам тўлиб улгурмаган опамни узатиб юбордилар. Тақдирнинг бизга аталган синовлари ҳали жуда кўп экан. Ҳуснда, ақл-фаросатда ҳеч бир тенгдошидан кам бўлмаган, ҳали болалиги тўлиқ тарк этмаган опам йигирма кунгина турмуш қурдию, оиласи бузилди. Бу ҳам етмагандек соппа соғ, оёғида юрган опагинам бир кунда гулдай сўлиб, бетоб бўлиб қолди. Сиз бундан хабардор бўлсангиз-да, бемор қизингиздан бир мартагина ҳам хабар олмадингиз. Беш боланинг еб-ичиши, кийиниши, ўқиш харажатларига касал қизни даволаш ҳам қўшилиб, аямнинг бўйинларини эгиб қўйди. Эҳ, биз кўрган азоблар, қиийнчиликлар… Эслагим келмайди уларни, дадажон. Эслаганимда ўша азобларни қайта бошдан кечираман, яна қайта ўша мушкулотлар жабрини ҳис қиламан. Опамга Аллоҳ илм тақдир қилган экан. Ибодат йўлини танлаган эди, ўз-ўзидан соғлиги тикланиб, оёққа туриб кетди. Шукр, бу ҳам зулмдийда аямга Яратганнинг инояти бўлса керак…\nТўйимда амаллаб сизни чақиртирганимиз, орага қавм-қариндошлар тушиб оқ фотиҳа бергани келганингиз эсингиздадир? Таассуфки, турмушим узоққа чўзилмади… “Жойи чиққанда тезроқ узатай, бўйга етган қизни кўп олиб юриш яхши эмас” деб мендан тезроқ хотиржам бўлишни истаган аямга яна бир тўп нокаслар панд беришди. Касалманд, руҳий ва жисмоний хаста ўғилларига мени- соппа-соғ қизни олиб беришибди. Ўзим ҳарқанча қийналсам ҳам, аямга озор етмасин деб дардимни бир неча ой ичимда олиб юрдим. Таниш-билишлар, дугоналарим, ҳатто аямнинг ўзлари саволчан тикилсалар кўзларимни олиб қочардим: “Ҳали ёшмизку, бир бола бўлса берар, Худойим…” Аслида юраккинам қон бўлиб оқаётганди. Бу дардим бировга айтадиган дард ҳам эмасди… Бир куни у (биринчи турмуш ўртоғим) мени аврашга тушди: “Тошкентга борамиз, ўша ерда бир муддат яшаймиз. Фарзанд асраб оламиз, биз ўша ерда фарзандли бўлдик деймиз”… Индамадим. Унга ҳеч нима демадим. Чунки мен сизга тегиб ҳаловат кўрмаган, бир оғиз ширин сўз эшитмаган, яхши муомала кўрмаган, рафиқа бўлиб бахт таъмини туймаган онамнинг тарбияларини олгандим. Онам биз қизларига “Эр- Худодан кейинги итоат қилиш шарт бўлган зот” деб уқтирардилар. Ўша куни туни билан ўйлаб чиқдим. Мен соғлом, фарзанд кўришга лаёқатли эдим. Нега энди унинг дардига шерик бўлишим керак? Бир кун келиб бу қурбонлигим пушаймонга етакламайдими?.. Ўйлаб-ўйлаб тонгга яқин биз фарзандлари учун мусофир юртларда ризқ-насиба истагида юрган аямга қўнғироқ қилдим. Аввалига бошимдан ўтаётган гапларни айтишга уялдим. Кейин она- дунёдаги энг яхши табиб ва ҳабиб эканини ўйлаб, аямга бор гапни, тагли-тугли оила фарзанди деб мени узатган йигитлари бемор эканини, ҳам руҳан, ҳам жисман мажруҳ эканини, энди бўлса у шу бахтсизлигига мени ҳам шерик қилмоқчилигини айтдим.\n— Болам-ей, онангнинг кўрган куни қурсин-а, шу шўришлардан, отанг бизга етказаётган бахтсизликлардан сизларни тезроқ халос қилайин деб опанг билан сени бахтсиз қилиб ўтирибман-а! Бунча ҳам шўрпешона бўлмасам, нега онангнинг аччиқ тақдири сизларга соя ташлаяпти, қизим?! Мен сизлар бахтли бўлинг, бўйга етган қизларни тоғалариникида сарсон қилиб юрмай деб, опанг икковингни тезроқ узатган жойим эди. Мени кечир, қизалоғим, шунча азоб чексанг ҳам бир оғиз индамабсан-а?..- Аям телефонда кўп йиғладилар. Улар билан хайрлашиб, телефонни ўчирдиму ўзим ҳам роса кўз ёш тўкдим. Менинг ҳам қанча орзуларим бор эди. Аямнинг кўзларидан бир томчи ёш оқмаслигини, аяжоним дунёдаги энг бахтли она бўлишиларини, ҳаёт лаззати, оналик бахтининг таъмини туйиб хушҳол яшашларини қанчалик истардим. Дадажон, сиз ота бўлиб фарзандларингиз ҳам одам эканини, уларнинг ҳам орзу-ҳаваси, ниятлари борлигини ҳеч ўйлаганмисиз?!\nМен ўқитувчи бўлишни орзу қилардим. Болалигимда укам ва сингилларимни ўқувчидек ўтирғизиб қўйиб ўзимча ўқитувчи бўлиб “дарс” ўтардим. Ўқувчилик пайтларимда адабиётни севардим, адабиёт ўқитувчимиз шеър ёдлашни, бадиий асарлар ўқишни топшириқ берса, синфдошларим орасида энг биринчи бўлиб мен вазифани бажарардим. Аммо ўқишимга, илм олишимга имконимиз бўлмади. Рўзғорнинг оғир юки бир онамнинг бўйнида бўлгани учун ҳам мен орзуим ҳақида индамадим. Биласизми, сиз аямга кўп жафолар қилганингиз учун ҳам мен учун ҳар қандай орзудан аълоси- аямнинг бахтиёрлиги ва кўнгилдан чиққан табассумини кўриш эди. Шунинг учун ҳам оилавий ҳаётимдаги омадсизликни аямга айтишдан тортинардим.\nАям юртга қайтиб, собиқ қайнота-қайнонам билан обдон гаплашдилар. Менинг айбим йўқлигини, бу омадсиз турмуш фақат уларнинг ўғли бемор бўлгани учун бузилаётганини тушунтириб, мени шифокор кўригидан ўтказиб, ёруғ юз билан олиб кетдилар. Шу бўйи мен ҳам аям билан бирга хорижда ишлай бошладим. Секин-аста молиявий аҳволимиз ҳам яхшилана бошлади. Укам Тошкентда Ҳуқуқ Университетига ўқишга кирди. Сингилларим ва опам укам Тошкентда бўлгани учун ўша ерда яшай бошлашди. Гарчи аямнинг бағрида, қўлимда ўзимга етарли маблағим бор, аямнинг қабатларига кириб оиламизга ёрдамим тегаётган бўлса-да, мен оилага муҳтож эдим, дадажон. Мен бахтли рафиқа, саодатли уй бекаси, меҳрибон она бўлишни астойдил истардим. Менга оила керак эди, дадажон. Эсингиздами, бир куни уйимизда эҳтиёжимиз учун олинган унни кимгадир чиқариб бераётганингизда, аям сизга:\n— Жон, дадаси, Худо хайрингизни берсин, бу болаларимизнинг ризқи-ку. Эрта болаларимиз оч қолса-чи. Жон дадаси, ундай қилманг…-деб илтижо қилганларида, уларни тепкилаб, уриб кетдингиз. Мен кела солиб йиғлаганча аямни чангалингиздан қутқаришга уриндим. Ўшанда мени қарғагандингиз. Аям эса мендан хафа бўлиб “Ҳусния, бу нимаси қизим?! Нега бизни жанжалимизга аралашсан?” деб мени койигандилар. Уларни ичкарига олиб кирганимдан сўнг, аям изтироб билан менга:\n— Болам, отаси қарғаган қиз бахтсиз бўлади, дейишади. Қўй, мени уриб ўлдирса ҳам аралашма. Менку эрга тегиб бир рўшнолик кўрмадим, энди сизлар бахтли бўлинглар! Ўзим кўрган қора кунларни сизга раво кўрмайман!..- деб йиғладилар. Онамнинг армонларини ўлдириш учун ҳам, сиз мени беҳудага қарғаганингиз учун ҳам ва қарғишнинг ҳам икки боши борлигини билдириш учун ҳам оилавий бахтга эришишни астойдил истардим. Амаллар ниятларга боғлиқ дейишади. Ниятим астойдил бўлгани учунми, Аллоҳ мени чиройли оила билан тақдирлади. Оналик бахти билан сийлади. Мени ўзимдан ортиқ тушунадиган, ўзимдан кўп севадиган, тақводор, мард инсон билан топиштирди ва у билан тақдир-насибамизни қўшди. Бу бахтимиз бардавом ва мустаҳкам бўлиши учун бизга ширингина ўғил фарзанд берди.\nИбодатларимда аямнинг умлари узоқ бўлишини сўраб Аллоҳга илтижо қиламан. Бир пайтлари бизни уйдан ҳайдаганингизда, бувимни ҳам олиб чиқиб кетгандик. Бувим раҳматли бироз муддат биз билан яшадилар-да, сўнг “нима бўлганда ҳам у менинг ўғлим. Она боласидан хафа бўлмайди” деб уйимизга қайтдилар. Сиз уларни ҳам кўп хор қилганингизни эшитдик… Шўрлик бувим аммамникида дунёдан ўтдилар. Қишнинг изғирин кунларида уларни уйдан ҳайдаб юборибсиз… Эҳ, дадажон, сиз фарзандларингиз ва яқинларингиз оғзидан тортиб олиб тутқазган нон-тузингизни еган дўстларингиз сизга вафо қилдими? Аямдан афзал кўрганларингиз сизга хотинлик қилдими? Нега ўшанда бу ҳақиқатларни англаб етмадингиз, дадажон? Ахир, биз фарзандларингиз бола кўнглимиз ва бола ақлимиз билан атрофингиздагилар сизга вафо қилмаслигини билардик-ку…\nАям бир куни армон билан ўксиб:\n— Дадангиз қимор ўйнагани кетганидан, мен юрак ҳовучлаб сиз- бўйга етган қизларимни қайга яширишни ўйлаб хуноб бўлардим…- деб қолдилар. Юрагим қоқ бўлиниб кетди. Аяжонгинам… Сизнинг уйингизда ҳар бир кунини хавфу хавотир билан ўтказган аяжоним. Пайғамбар (сав)дан “Сизларнинг яхшингиз ўз аҳли аёлига яхши бўлганингиз” деган мазмунда ҳадис ривоят қилинади. Мен дадам ёмон одам бўлган дейишга тилим бормайди. Лекин дўсту дугоналарим отасини мақтаб, отасининг фазилатларини айтиб гапирса, кўнглим ўксийди. Бўғзимни аччиқ хўрсиниқ куйдиради. Биз дадамиз ҳақида яхши гапларни айтишга ҳақли эмасмидик?..\nБувим раҳматли укамга васият қилиб қолдирган, болалигимизга гувоҳ бўлган уйдан ҳам бир ҳовуч тупроқ қолдирибсиз. Энди эски ҳовлимиз ўрнида уй-жой тиклаб, аям кексайганларида тинч-хотиржам яшасинлар, дегандик. Энди аямдан сизни қабул қилишларини сўраб қайтаётган эмишсиз… Дадажон, мен биламан, фарзанд ота-онасини айбдор қилишга ҳақли эмас. Аям сизни кечиролсалар, майли, қайтинг, бирга яшанглар. Аммо аям берган озорларингизни, сиз туфайли чеккан азоб-уқубатларини унутмасалар, унутолмасалар ва сизни қабул қилмасалар, бизни кечиринг, биз фарзандларингиз аям қабул қилган ҳар қандай қарорни маъқуллаймиз. Чунки уларнинг барча кўрган кечирганларига Худодан кейинги гувоҳлармиз…\nДадажон, мени кечиринг. Яхши фарзанд бўлолмаганим, бугун хатоларингизни юзингизга айтганим учун. Мактубим қўлингизга етса, мендан хафа бўларсиз, балким яна аввалгидек қарғарсиз. Бироқ умидворманки, илтижоларим Аллоҳга етиб, кўксингиздаги виждон уйғонса. Хатоларингизни ислоҳ этиш вақти-ку ўтиб кетди, жилла қурса, саждага бош қўйиб тазарру қила олсангиз, дейман. Ҳа, яна бир гап, нима бўлганда ҳам сизни яхши кўраман, дадажон…\nРухшона ФАРРУХ оққа кўчирди


Жинсий зўравонлик қурбони бўлган деб тахмин қилинаётган қизлар сўроқ қилинмоқда » Ўзбекистон янгиликлари – Zamin.uz\nЖинсий зўравонлик қурбони бўлган деб тахмин қилинаётган қизлар сўроқ қилинмоқда\nФарғона вилояти Қўқон шаҳридаги махсус енгил саноат касб-ҳунар коллежида таълим олувчи қизларнинг жинсий зўравонлик қурбони бўлган деб тахмин қилинаётган беш нафари ҳуқуқни муҳофаза қилувчи органлар ходимлари томонидан сўроққа олиб кетилган. Аввалроқ коллеж ходимлари ўқувчи қизларни зўрлашда гумонланаётгани ҳақида хабар берган эдик\nДиректор вазифасини бажараётган аёл ўзини таништирмаган ва Turon24 мухбири саволларига жавоб бера олмаслигини айтган. Зангиотадан келган кекса онахон неварасининг тақдиридан хавотирда эканини билдирган.\n“Неварам 9 ойлик бўлганида келиним уни менга ташлаб кетиб қолди, – дейди коллежда жорий йилнинг апрель ойидан буён тарбияланаётган 15 ёшли қизнинг бувиси. – Уни ўзим улғайтирганим учун меҳрим бўлакча. Ҳар ойда икки марта уни кўргани Зангиотадан келиб-кетаман. Бундай хунук ишлар бошланганидан сентябрнинг охирида хабар топдим. Кейин яна 9 октябрда келдим. Неварамдан: “Сен соғ-омонмисан, сенга ҳеч ким тегинмадими”, деб сўрадим. У: “Йўқ, буви, одатда катта қизларни олиб чиқиб кетишади”, дея жавоб берди. Неварам ҳозирда 9-синфда ўқийди, энди 15 ёшга тўлди”.\nТошкент шаҳрининг Сергели туманидан келган Света исмли аёл коллеждаги қабул тартиб ўзгарганидан шикоят қилди.\n“Қизим 17 ёшда, бу ерда 11 ойдан бери ўқияпти, – дейди у. – Аввал соат нечада келсак ҳам, қизларимизни чақириб беришарди. Учрашув хонасида бемалол ўтириб, гаплашиб, овқатланиб чиқардик. Энди интернетда ҳар хил хабарлар тарқалгач, соат 14 дан кейин учрашасизлар дейишяпти. Айтишларича, ўша вақтда ўқиш тугар экан. Қизим мендан ниманидир яширяптими ё йўқми, билмадим. Телефонда суҳбатлашганимизда рўй берган ҳодисалар ҳақида индамади. Мен у билан юзма-юз гаплашиб олишим керак”.\nКоллеж ўқитувчиларидан бири ҳақиқатан бу ерда ўқувчи қизларга нисбатан жинсий тажовуз ҳолати рўй бергани, ҳамма педагог ва тарбиячиларга тергов ишлари тугагунча ишга чиқмаслик буюрилгани, бошқа коллежлардан ўқитувчилар келиб, қизларга дарс бериб кетаётганини тасдиқлади.\n“Ўзим ҳам, турмуш ўртоғим ҳам шу коллежда қоровул бўлиб ишлаганмиз, – дейди ҳозирда ишга чиқмаётган қоровул аёллардан бири. – Турмуш ўртоғим вафот этгач, мени унинг ўрнига ишга олишган. Ўғлим шу ерда тарбиячи бўлиб иш бошлаган эди. Ҳозирда ўғлим ҳам гумонланувчилар рўйхатида”.\nTuron24 мазкур ҳолат юзасидан воқеаларни кузатишда давом этади.\nЯнгиликлар » Жамият » Жинсий зўравонлик қурбони бўлган деб тахмин қилинаётган қизлар сўроқ қилинмоқда\n22:30 Қўқондаги махсус коллеж ходимлари нимада айбланмоқда?\n07:27 Қўқондаги махсус коллеж ходимлари ўқувчи-қизларни зўрлашда гумонланмоқда\n13:20 Фарғонада она ўз қизини жинсий алоқага мажбурлаганликда гумон қилинмоқда\n18:58 33 ёшли ўзбекистонлик жинсий зўравонликда айбланиб қўлга олинди\n22:44 Самарқандда қизларни жинсий қулликка Таиландга жўнатиш билан шуғулланган аёл қўлга олинди